Салувир – medu.uz – Дорилар ҳақида маълумотлар ўзбек тилида\nHome Йўриқномалар Салувир\nПрепаратнинг савдо номи: Салувир\nТаъсир этувчи модда (ХПН): Арбидол (умифеновира гидрохлорид).\nтаъсир этувчи модда: умифеновир гидрохлориди – 100 мг.\nёрдамчи моддалар: картошка крахмали, микрокристаллик целлюлоза, коллоид кремний диоксиди (аэросил), коллидон 25, кальций стеарат капсула ичидаги модданинг массасигача – 210 мг.\nФармакотерапевтик гурухи: Вирусларга қарши воситалар.\nВирусларга қарши восита, оғир ўткир респиратор синдром (ОЎРС) билан ассоциацияланган А ва В грипп вируслари, коронавирусни специфик бостиради. Вирусларга қарши таъсир механизми бўйича қўшилиш (фузияни) ингибиторларига мансуб бўлиб, гемагглютинин билан ўзаро таъсир қилади ва вируснинг липидли қобиғини ҳужайра мембраналари билан қўшилиб кетишига тўсқинлик қилади. Ўртача иммуномодулловчи таъсир кўрсатади. Интерферонни индукцияловчи фаолликка эга, иммунитетнинг гуморал ва ҳужайра реакцияларини, макрофагларнинг фагоцитар фаолиятини рағбатлантиради, организмнинг вирусли инфекцияларга чидамлилигини оширади. Вирус инфекцияси билан боғлиқ бўлган асоратларни ривожланишини, шунингдек сурункали бактериал касалликларини зўрайиш тез-тезлигини камайтиради.\nВирусли инфекцияларда терапевтик самарадорлиги умумий интоксикациянинг яққоллигини ва клиник кўринишларини камайиши, касалликнинг давомийлигини қисқариши, асоратларни ривожланиш ҳавфини пасайиши билан намоён бўлади.\nКам заҳарли препаратларга (LD50>4 г/кг) киради. Тавсия қилинган дозаларда перорал қўлланганида одам организмига ҳеч қандай салбий таъсир кўрсатмайди.\nТез сўрилади ва аъзолар ва тўқималар бўйлаб тақсимланади. Қон плазмасидаги максимал концентрациясига (Cmax) 50 мг дозада қабул қилинганида 1,2 соатдан кейин, 100 мг дозада – 1,5 соатдан кейин эришилади. Жигарда метаболизмга учрайди. Ярим чиқарилиш даври ( T½) 17-21 соат. Таҳминан 40% ўзгармаган ҳолда асосан сафро билан (38,9%) ва оз миқдорда буйраклар (0,12%) орқали чиқарилади. Биринчи сутка давомида юборилган дозанинг 90% чиқарилади.\nКатталар ва болаларда қуйидагиларни олдини олиш ва даволаш:\n– А ва В гриппи, ЎРВИ, оғир ўткир респиратор синдром (ОЎРС) (шу жумладан бронхит, пневмония билан асоратланган);\n– иккиламчи иммунтанқислиги ҳолатлари;\n– сурункали бронхит, пневмония ва қайталланувчи герпетик инфекцияни мажмуавий даволаш.\nОперациядан кейинги инфекцион асоратларни олдини олиш ва иммун ҳолатини меъёрлаштириш.\n6 ёшдан ошган болаларда ротавирус этиологияли ўткир ичак инфекцияларини мажмуавий даволашда (100 мг ли капсулалар учун) қўлланади.\nИчга, овқат қабул қилишдан олдин. Бир марталик доза: 6 дан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан (100 мг дан 2 капсула ёки 50 мг дан 4 капсула) буюрилади.\nНоспецифик профилактика учун:\nГрипп ва бошқа ЎРВИ бўлган беморлар билан бевосита мулоқатда бўлганда:\n6 ёшдан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан кунига 1 марта 10-14 кун давомида буюрилади.\n6 ёшдан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан ҳафтада 2 марта 3 ҳафта давомида буюрилади.\nОЎРС олдини олиш учун (беморлар билан мулоқатда бўлганда):\nкатталар ва 12 ёшдан ошган болаларга 200 мг дан кунига бир марта 12-14 кун давомида буюрилади.\nОперациядан кейинги асоратларнинг олдини олиш учун:\n6 ёшдан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан операциядан 2 сутка олдин, сўнгра операциядан кейинги 2-5 кунлари буюрилади.\nГрипп, асоратсиз бошқа ЎРВИ:\n6 ёшдан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан кунига 4 марта (ҳар 6 соатда) 5 кун давомида буюрилади.\nГрипп, асоратлар (бронхит, пневмония ва бошқалар) ривожланиши билан бўлган бошқа ЎРВИ:\n6 ёшдан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан кунига 4 марта (ҳар 6 соатда) 5 кун давомида, сўнгра бир марталик доза ҳафтада 1 марта, 4 ҳафта давомида буюрилади.\nОғир ўткир респиратор синдроми (ОЎРС):\n12 ёшдан ошган болалар ва катталарга – 200 мг кунига 2 марта 8-10 сутка давомида.\n6 дан 12 ёшгача бўлган болаларга – 100 мг, 12 ёшдан ошган болалар ва катталарга – 200 мг дан кунига 4 марта (ҳар 6 соатда) 5-7 кун давомида, сўнгра бир марталик доза ҳафтада 2 марта, 4 ҳафта давомида буюрилади.\n6 ёшдан ошган болалардаги ротавирус этиологияли ўткир ичак инфекциясини мажмуавий даволаш:\n6 ёшдан 12 ёшгача бўлган болаларга – 100 мг, 12 ёшдан ошган – 200 мг дан кунига 4 марта (ҳар 6 соатда) 5 кун давомида буюрилади.\nКам – аллергик реакциялар.\nПрепаратга юқори сезувчанлик, 6 ёшгача бўлган болалар (100 мг ли капсулалар учун).\nБошқа дори воситалари билан буюрилганида салбий самаралар аниқланмаган.\nМарказий нейротроп фаоллик намоён қилмайди ва тиббиёт амалиётида турли касбдаги, шу жумладан юқори диққат ва ҳаракат координациясини талаб қиладиган (транспорт ҳайдовчилари, операторлар ва бошқалар), амалда соғлом шахсларда профилактика мақсадларида қўлланиши мумкин.\nКапсулалар 50 мг ва 100 мг дан контур-уяли ўрамда.\nОлдингисиСалицил кислотаси 1%, 2% спиртли эритма09.06.2018


Яшасин инсоф « Ўзбекистон Халқ Ҳаракати\n18 July 2013 - 18:03\nЯшасин ўрислар! Яшасин ўзимизнинг ўрисларимиз! Бу қарорга келишимга сабаб уларнинг соф диллиги ва инсофлилиги ва ростгўйлигидир. Уч кун аввал уйимда холодилник (музлаткич) бузилиб қолди. Уста чақиртирдим (ўзбек), кўриб 260 000 минг сўм бўлади, деди. Кейин бошқа уста чақиртирдим бу ҳам бир қаллоб ўзбек экан, у холодилнийни хали туззук кўрмай, очмай туриб 250 000 сўм бўлади, деди.\nБошқа уста чақиртирдим, бир камтар ўрис уста. У обдон холодильникни ўрганди, айбини топди ва мени чақириб “манави запчаст ишдан чиқибди, агар хоҳласанг бу запчаст менда ҳам бор, ўзимникини қўйиб бераман, бу запчаст бозорда 50 минг сўм, келиб тузатиб берган ҳақим ўн минг ва жами олтмиш минг сўм берсанг тузатаман, деди. Эй биродар, тузат пешонангдан ўпай дедим. Тузатди. Рози бўлиб пул бердим. Кўчага чиқиб озгина йўлга такси тўхтатдим. Бир нафсинга ўт тушкур малакасос ўзбек: “Ока тўрт минг беринг” дейди.\nМен то ўрис келгунча кутдим мошинларни. Бир ўрис тўхтади: “Тисяч сум” деди. Қойил хайда дедим. Кунига беш махал намоз ўқиб одамларнинг ҳаққига оғиз тумшуғи билан чанг соладиган эй мусулмонлар ҳолинга вой! Сендан ўрис яхши. Касаба уюшмалари ҳам меҳнат шартномалари бузилишини назорат қилади. Ўшандай корхонада ишлаганимда ҳам бирорта ўрис аралаш ишлайдиган корхоналар қонуний, яхши ишлайди. Аксинча ҳаммаси ўзбекдан иборат корхоналарда бир-бирининг ҳуқуқини поймол қилиш тўла кузатилган. Бу менинг шахсий кузатишларим! Боринга шукур ўрисим! Яшасин ўрислар!


Бугун Тилак Жўранинг таваллуд куни « Ўзбекистон Халқ Ҳаракати\n26 May 2020 - 12:18\nБугун бухоролик беназир шоир ва кўплаб жаҳон тилларидан ўзбек тилига шеърият дурдоналарини тажима қилган ижодкор Тилак Жўранинг таваллуд куни.\nШўролар замонида ва Ўзбекистон мустақиллигининг дастлабки йилларида мислсиз жасорат ила ҳақиқат ва адолатни куйлаган шоир ва жаҳон адабиётининг дурдона асарларини ўзбек ўқувчисига етказган мард ижодкор Тилак Жўрани жойи жаннатда бўлсин.\nШоир Тилак Жўрага замонамизнинг улуғ алломалари ва ижодкорлари Ғайбулла Ас-Салом ва Жамол Камол берган юксак баҳо ниҳоятда аҳамиятлидир.\nАфсуски шоир Тилак Жўранинг Бухоро вилояти Қоракўл тумани Саёт қишлоғидаги камтарона уйи бугун ночор аҳволда нураб, оила аъзолари яшаши учун хавфли ҳолатда. Шоир оиласига шу масалада амалий моддий ёрдам бериш ва шоир туғилиб ўсган, ижод қилган Саёт қишлоғида Тилак Жўра уй-музейини яратиш ғоясини Бухоро вилояти раҳбарлари ва Ўзбекистон ёзувчилар уюшмаси раиси Сирожиддин Саййидлар кўп йиллар тилда қўллаб-қувватлаб, амалда ҳеч қандай ҳаракат қилмаяптилар.\nҲурматли қоракўлликлар ва бухороликлар Тилак Жўра шубҳасиз миллат ғурури бўлган шоир Муҳаммад Юсуф каби замона ижодкорининг устози эканлигини эсланглар бугун ва Тилак шоирни номини катъият билан абадийлаштиринглар.


Jan. 7, 2018, 10:41 p.m. 2138\n2014–16 йилларда «Зенит» клубини бошқарган португалиялик футбол мураббийи Андре Виллаш-Боаш ўзи учун дебют ҳисобланган «Дакар» раллисининг йўлтанламаслар классида 46-ўринни эгаллади, деб ёзади РБК-Спорт.\n«Дакар» ралли-марафонининг 40-юбилей пойгаси Перу пойтахти Лимада старт олган. Энг нуфузли пойга ҳисобланувчи йўлтанламаслар классининг биринчи босқичида қатарлик Носир ал-Аттийя пойгани илгари икки марта ютган ўзининг машҳур Toyota’сида биринчи ўринни қўлга киритган.\nОдил Аҳмедов тўп сураётган «Шангҳай СИПГ» футбол клубининг собиқ мураббийи Андре Виллаш-Боаш ўзининг «Дакар»даги дебют пойгасида 46-позициядан старт олган. 40 ёшли футбол мутахассиси пойгада иштирок этишини ноябрь ойида эълон қилган эди. «Унутилмас лаҳзалар», — дея «Дакар»даги ўз дебютини Instagrаm’да изоҳлаган Виллаш-Боаш.\nA post shared by André Villas-Boas (@avbdakar) on Jan 6, 2018 at 6:44pm PST\nВиллаш-Боаш мураббийлик карьерасини «Академика»да бошлаган ва кейинчалик «Порту»га ўтган ва бу клуб билан 33 ёшида Европа Лигасини ютган. Кейинчалик португалиялик мутахассис «Челси», «Тоттенҳэм»да ишлаган. 2014 йилда «Зенит»га Лучано Спаллетти ўрнига келган.\n2016 йил ноябрида у Хитойнинг «Шангҳай СИПГ» клубига Свен-Горан Эрикссон ўрнига ўтган. Хитой клубида Виллаш-Боашнинг маоши бир йилга 12 миллион еврони ташкил этган. 2017 йил ноябрида у шартномани чўзишни рад этиб, «Шангҳай СИПГ»ни тарк этган.\n«Дакар» раллисига (илгари «Париж–Дакар» деб аталарди) 1978 йилда асос солинган. 2009 йилгача пойга Сенегал пойтахти Дакарда тугар ё бошланар эди. Террористик актлар таҳдиди остида «Дакар-2008»нинг бекор қилиниши билан боғлиқ машмашалардан сўнг мусобақалар номуайян муддатга Жанубий Америкага ўтказилган эди.\n19 Октябрь 2145\n19 Октябрь 3057\n19 Октябрь 2722\n19 Октябрь 690\n19 Октябрь 2334\n19 Октябрь 2456\n19 Октябрь 810\n17 Октябрь 12931\n15 Октябрь 12095\n14 Октябрь 24176\n17 Октябрь 16133\n17 Октябрь 15549\n18 Октябрь 14608


Луганскдаги портлашда украиналик беш ҳарбий нобуд бўлди\n11 май 2021, Тошкент вақти: 22:21\nЛуганскдаги украиналик ҳарбийлар.\nУкраина шарқидаги Луганск вилоятида мина портлаши туфайли украиналик 5 ҳарбий ҳалок бўлди, 3 нафари яраланди.\nБу ҳақда Украина президенти маъмуриятининг Донбассдаги ҳукумат кучлари махсус амалиётлари масалалари бўйича спикери Александр Мотузяник маълум қилди.\nУнинг айтишича, Донецкое аҳоли пункти яқинида ҳарбийлар автомобили минага дуч келган.\nПортлашда тан жароҳати олганлар касалхонага ётқизилган, улар ҳаётига ҳеч нима хавф солмаётгани айтилмоқда.


Солиқ инспекцияси ногирон ва ёрдамга муҳтожларга...\n03.07.2018 13:37 0 1234\nШу кунларда Тошкент шаҳрининг барча туман ва маҳалларида ободонлаштириш ишлари кетмоқда. Бу хайрли ишларга Шайхонтоҳур тумани солиқ инспекцияси ҳам ўз ҳиссасини қўшмоқда. Хусусан, бугунги кунгача «Чархновза» маҳалла фуқаролар йиғинидаги 115 та гараждан 86 таси олиб ташланди. Анҳор бўйидаги дарахтларга қисман шакл берилди.\nМаҳалла ҳудуди ободонлаштирилди. Ҳар бир маҳалла бўйича мазкур ободончилик ишларига 40 ортиқ ишчи жалб этилган.\nЯнгиобод маҳалласидаги 3-Аҳмад Полвон кўчаси 2-уйда яшовчи Алимовлар хонадони ишчи гуруҳ аъзолари ва маҳалла фаоллари билан биргаликда ўрганилганда, ушбу хонадон эгаси Алимов Худойберган 2-гуруҳ ногирони (қулоғи эшитмайди), унинг ўғли, 1973 йилда туғилган Алимов Ҳабибулло Худойберганович 1-гуруҳ ногирони (оёқ-қўли фалаж) бўлиб, оила ижтимоий ҳимоя муҳтожлиги аниқланди. Шунингдек, уларнинг коммунал карзи кўпайиб кетганлиги, уй ҳужжатлари вафот этган отасининг номида эканлиги, ногиронлик аравачасига муҳтожлиги маълум бўлди. Уларга ногиронлик аравачаси топширилиб, қолган муаммоларини бартараф этиш учун мутасадди ходимларга топшириқлар берилди.\nЧархновза маҳалласи Гулханий кўчаси 2-уй 38-хонадонда истиқомат қилувчи, 1950 йилда туғилган Никитина Наталья, шу маҳаллада истиқомат қилувчи, 2002 йилда туғилган Анваров Музаффарга ҳам ишчи гуруҳ томонидан ногиронлик аравачаси тантанали равишда топширилди. Шунингдек, кам таъминланган ҳамда ижтимоий ҳимояга муҳтож оилаларга ҳам моддий ёрдам ва озиқ-овқат маҳсулотлари берилди.\nБундай хайрли ишлар давом эттирилмоқда.\nсолиқ инспекцияси Обод қишлоқ


Қайнона учун заҳар - Fitrat.uz\nБош саҳифа / Аёллар сахифаси / Қайнона учун заҳар\nҚайнона учун заҳар\nFevral 26, 2019\tҚайнона учун заҳарda fikr bildirishni o'chirish 190 Кўришлар\nКунларнинг бирида ёш бир қиз ўзи орзу қилганидек, хаёллар қурганидек йигитга турмушга чиқади. Эри, қайнонаси билан биргаликда яшай бошлайди. Жуда бахтли эди, фақат…\nФақат орадан бир оз муддат ўтгач қайнонаси билан келишмовчиликлар юзага кела бошлайди. Унинг фикрича, иккаласининг дунёқараши фарқлича эди, шу сабабли баъзи масалаларга муносабатлари ҳам турлича эди. Вақти келиб, арзимаган нарсалар учун ҳам жанжаллаша бошладилар. Эри ҳам онаси ва хотинининг ўртасида қолиб кетганидан, кундалик келишмовчилигу деди-дедилардан жуда чарчаган, ҳолатдан сиқилган эди.\nҚиз ортиқ бундай яшашнинг иложи йўқ эканлигини тушуниб етади ва бир нарсалар қилиш кераклигига қарор қилади. Ўйлаб-ўйлаб, оиласининг эски бир таниши бўлган мўйсафид табибнинг ҳузурига бориб, дардини унга айтиб беради ва қайнонасини ўлдириш учун заҳар тайёрлаб беришини илтимос қилади. Табиб бир нечта гиёҳларни аралаштириб заҳар тайёрлаб беради ва қизга:\n– Бу аралашмани 3 ой мобайнида ҳар куни қайнонангнинг овқатига қўшиб берасан. Фақат диққатли бўл, охирида сендан шубҳаланмасликлари учун қайнонангга жуда яхши муомалада бўлишинг керак, унинг энг яхши кўрган таомларини тайёрлашинг, унга ёқадиган барча ишларни бажаришинг лозим.\nИшининг осон битганидан қувонган қиз уйига қайтиб келади ва кекса табибнинг айтганларини айнан бажара бошлайди.\nҲар куни қайнонасининг энг яхши кўрган таомларини пиширар, унинг айтганларини сўзсиз бажарар эди. Бу орада қайнонанинг овқатига заҳри қотилдан қўшишни ҳам унутмасди. Ҳеч кимни шубҳалантирмаслик учун гўзал муомала қилишда давом этаверарди.\nОрадан бир муддат ўтгач, қайнонасининг унга муносабати ўзгаради, ўзининг қизларидан ҳам яхши муносабат кўрсата бошлайди. Хонадонда ҳотиржамлик, тотувлик, ўзаро меҳр-муҳаббат ҳукм сура бошлайди. Бундан турмуш ўртоғи ҳам жуда мамнун бўлиб, хотинига муносабати янада яхшиланади. Келин ўзини айбдор ҳис эта бошлайди. Қилаётган ишидан жуда пушаймон бўлиб, табибнинг ҳузурига боради ва шу пайтгача берган заҳарнинг кучини кесадиган дори тайёрлаб беришини ёлвориб сўрайди. Қайнонасининг ўлишини энди истамаслигини айтиб, кўз ёши тўкади.\nМўйсафид табиб жилмайиб:\n– Сиқилма, қизим, кўз ёшларингни арт. Мен сенга заҳар деб тайёрлаб берган қоришманинг ичига турли дармондори гиёҳлардан қўшгандим. Улар қайнонангнинг аҳволини янада яхшиласа яхшилайди, лекин асло зарар қилмайди. Ҳақиқий заҳар сен ва қайнонангнинг ўртасида эди. Яхши муомаланг, холис хизматинг заҳарни меҳрга айлантирди. Натижада, сиз қайнона келин эмас, ҳақиқий она қизга айландингиз, – дейди.\nҚайнонамиз билан бизнинг орамизда ҳали ҳам заҳар борми?!\nАввалги Тўқнашувлар гирдобида қолган болалик\nКейинги 01.03.2019 й. Бидъат ва хурофотларга берилмайлик


Шундай оилалар борки, уларда бошлиқ бор, аммо улар бу вазифани уддалашаётгани йўқ. Бундай тоифадагилар кундалик турмушда учраб турадиган муаммоларга ечим топиш керак бўлган пайтда жуфтакни ростлаш пайида бўлади ёки мутлақо бепарво. Бу ҳолат эса раҳбарликни, жавобгарликни, масъулиятни ҳис этмасликнинг яққол кўринишидир. Бундай «раҳбар»нинг оиласи охир-оқибатда пароканда бўлади.\nПсихолог Зебинисо Аҳмедованинг яқинда чоп этилган «Оилани бошқаришнинг 34 қоидаси» китобида муаллиф шу каби масалаларга алоҳида тўхталади. Эркак ота сифатида қандай раҳбар бўлиши лозимлиги, оилада онанинг роли, фарзанднинг ўрни хусусида сўз боради.\nМазкур асарда айтилишича, оила ҳар бир аъзосининг ўз вазифаси бўлиб, улар тўла-тўкис бажарилсагина оила мустаҳкам бўлади. Оиланинг асосий бошқарувчиси бу — эркак. У оилада хотинга нисбатан турмуш ўртоқ фарзандларга ота, жамиятга эса ўз оиласининг ҳимоячиси сифатида намоён бўлиши лозим. Шу маънода, «Оилани бошқаришнинг 34 қоидаси» барча оилага, айниқса, энди ҳаёт қурган ва қуришни режалаштираётган келин-куёв ҳамда йигит-қизларга асқатади, деган умиддамиз.


Саломатлик муаммоларини кўрсатадиган ташқи белгилар – Пазанда\nГлавная / Маданият / Гузаллик / Саломатлик муаммоларини кўрсатадиган ташқи белгилар\nBarno Mir 18.10.2021\tГузаллик, Маданият Comments Off on Саломатлик муаммоларини кўрсатадиган ташқи белгилар 11 Показы\nКўпчилигимиз кўзгу олдида кўп вақтимизни камчиликларимизга қараб ўтказамиз. Бироқ, камдан -кам одамлар маълум касалликларнинг ривожланишининг олдини олиш мумкинлигини тушунишади.\nКўп аёллар ташқи кўринишига ҳаддан ташқари танқид қилишади. Қизлар узоқ вақт кўзгу олдида туришга, юзлари ва таналарини ўрганишга тайёр. Aфсуски, бу одатни енгиш жуда қийин, шунинг учун мутахассислар бу маросимни фойдали қилишни маслаҳат беришади.\nОлимлар қандай камчиликлар турли касалликларни кўрсатиши мумкинлиги ҳақида гапиришди.\nТадқиқотчилар тавсия қиладиган биринчи нарса – лаблар ҳолатига еътибор бериш. Совуқ ҳаво туфайли пеелинг ҳар доим ҳам пайдо бўлмайди. Баъзида бу соҳада қуруқ тери етарли сув ичмаслигингизни кўрсатади. Бундан ташқари, пеелинг отоиммун касалликларнинг мавжудлиги туфайли пайдо бўлиши мумкин.\nБундан ташқари, олимлар тирноқларнинг ҳолатини ўрганишни маслаҳат беришади. Улар қанчалик секин ёки тез ўсиши ва қандай шаклга ега бўлишининг аҳамияти йўқ – асосийси улар қандай рангда. Aгар тирноқ пластинкасида оқ доғлар ёки жуда оч ранг бўлса, унда сизнинг танангиз темирга муҳтож бўлиши мумкин. Aнемия хавфини камайтириш учун ушбу из елементни олишни бошланг.\nКичкина сонларингизни ёқтирмайсизми ва думба тўла бўлишини хоҳлайсизми? Қаттиқроқ машқ қилишни бошланг. Тадқиқотлар шуни кўрсатдики, мушак массаси кам ривожланган одамларда юрак хасталиги хавфи мавжуд.\nAгар сиз ҳар куни ерталаб кўзингиз остидаги сумкалардан қутулмоқчи бўлсангиз, еҳтимол сиз биласизки, ямалар ёки кўз кремлари даволовчи восита емас, улар фақат бир кунга ёрдам беради. Камчиликдан қутулиш учун истеъмол қилинадиган туз миқдорини камайтириш ва спиртли ичимликларни чиқариб ташлаш керак. Aгар диетани ўзгартириш сизга ёрдам бермаса, буйрак ва қалқонсимон без ҳолатини текширинг.\nОшқозонда қўшимча сантиметр билан оғриганлар, вазн йўқотишни бошлашлари керак, дейди олимлар.\nБир тадқиқотда, мутахассислар бел соҳасида ёг ъпайдо бўлиши Aлцгеймер касаллигининг ривожланиш хавфи билан боғлиқлигини аниқладилар. Aжабланарлиси шундаки, бу соҳадаги қўшимча бурмалар бутун организм ҳолатининг ёмонлашуви билан боғлиқ, шунингдек, хотира бузилиши билан таҳдид қилади.\nТашқи белгилар ва жиддий касалликлар ўзаро боғлиқлигига қарамай, олимлар сизнинг камчиликларингиз ҳақида тўхтамасликни, танангизни худди шундай қабул қилишни, албатта, тўғри овқатланиш ва мунтазам жисмоний машқлар ҳақида унутманг.\nПред. Макияж қилишда 4 та кҳато, ҳозирданоқ тўкҳтатиш керак\nСледующая Стрес гўзаллик душмани


Газетанинг янги сонини ўқинг! – Сурхон тонги\nБош саҳифа / Жамият / Газетанинг янги сонини ўқинг!\nАвгуст 26, 2020\tЖамият Изоҳ қолдириш 452 Кўрилди\n“Сурхон тонги” газетасининг 2020 йил 26 августдаги сонида мушоҳадага чорловчи, долзарб ҳамда Сизни қизиқтирган мавзудаги мақолалар нашр этилган:\n🗞 “Тўёнаси касаллик бўлмасин!”\n🗞 “Устаси фаранг экспертлар”\n🗞 “Блокаторлар блокланди”\n🗞 “Билимлар майдонда синалади”\n🗞 “Уй қилайми, тўйми?!”\n🗞 “Дафтарнинг сони кўп, сифатли бўлса хўпи-хўп!”\n🗞 “Кўчамиздан бир ўтинг”\n🗞 “Рекламалар якунланди”\nКейинги Газетанинг янги сонида ўқинг!


Гее Эноп – medu.uz – Дорилар ҳақида маълумотлар ўзбек тилида\nHome Йўриқномалар Гее Эноп\nПрепаратнинг савдо номи: Гее Эноп\nТаъсир этувчи модда (ХПН): эналаприл\nфаол модда: 2,5 мг; 5 мг, 10 мг эналаприл малеати.\nёрдамчи моддалар: маккажўхори крахмали, микрокристалл целлюлоза, магний стеарати, натрий крахмал гликоляти, сувсиз коллоид кремний диоксиди, тозаланган тальк, тозаланган сув* (*тайёр маҳсулотда бўлмайди).\nТаърифи: оқ, думалоқ, ясси, бир томонида ўйиғи бўлган таблеткалар.\nФармакотерапевтик гуруҳи: Антигипертензив восита (ангиотензинга айлантирувчи фермент ингибитори).\nАТХ коди: C09AA02\nЭналаприл – ААФ ингибиторлари гуруҳига мансуб бўлган антигипертензив препаратдир. Эналаприл «олд дори» ҳисобланади: уни гидролизланиши натижасида эналаприлат ҳосил бўлади, у ААФ ни ингибирлайди. Унинг таъсир механизми ангиотензин I дан ангиотензин II ни ҳосил бўлишини камайтириш билан боғлиқ бўлиб, унинг миқдорини камайиши тўғридан-тўғри альдостероннинг чиқарилишини камайишига олиб келади. Бунда умумий периферик қон-томирлар қаршилиги, систолик ва диастолик артериал босим (АБ), миокардга олдинги ва кейинги юкламалар камаяди.\n1-2 ҳафтадан кейин клиник самараси кузатилмаганида дозаси 5 мг га оширилади. Бошланғич дозаси қабул қилингандан сўнг беморлар 2 соат давомида ва АБ барқарорлашмагунича яна қўшимча равишда 1 соат тиббий кузатувда бўлишлари керак. Зарурат бўлганида ва препарат етарли даражада яхши ўзлаштирилганида дозасини суткада 40 мг гача ошириш, уни 2 марта қабул қилишга бўлиш мумкин. 2-3 ҳафтадан кейин суткада 10-40 мг бўлган тутиб турувчи дозасига ўтилади, 1-2 марта қабулга бўлинади. Ўртача даражали артериал гипертензияда ўртача суткалик дозаси тахминан 10 мг ни ташкил этади.\nРеноваскуляр гипертензияда бошланғич доза суткада 2,5-5 мг ни ташкил этади. Максимал суткалик дозаси суткада 20 мг ни ташкил этади.\nСурункали юрак етишмовчилигида бошланғич дозаси бир марта 2,5 мг ни ташкил этади, сўнгра дозани пациентнинг клиник жавоб реакциясига қараб максимал ўзлаштириладиган дозагача оширилади, бироқ суткада 40 мг дан ошмасин, бир ёки 2 марта қабул қилишга бўлинади. Систолик артериал босим паст (110 мм.см.уст.) бўлган беморларда даволашни суткада 1,25 мг доза билан бошлаш керак. Препаратнинг дозасини 2-4 ҳафта давомида ёки ундан қисқа муддат ичида танлаш керак. Ўртача тутиб турувчи доза – суткада 5-20 мг 1-2 қабулга бўлинади.\nЛаборатор кўрсаткичлар томонидан: гиперкреатинемия, мочевинанинг миқдорини ошиши, “жигар” ферментлари фаоллигини ошиши, гипербилирубинемия, гиперкалиемия, гипонатриемия. Баъзи ҳолларда гематокритни пасайиши, эритроцитлар чўкиш тезлигини (ЭЧТ) ошиши, тромбоцитопения, нейтропения, агранулоцитоз (аутоиммун касалликлари бўлган беморларда), эозонофилия кузатилади.\nБирламчи гиперальдостеронизмда, буйрак артерияларининг икки томонлама стенозида, якка буйрак артериясининг стенозида, гиперкалиемияда, буйрак трансплантациясидан кейинги ҳолатда; аорта стенозида, митрал стенозда (гемодинамика бузилишлари билан), идиопатик гипертрофик субаортал стенозда, бириктирувчи тўқималарнинг тизимли касалликларда, суяк кўмигида қон яратилишини бузилишида, гиперкалиемияда, айланётган қон ҳажмини камайиши билан кечувчи ҳолатларда (шу жумладан қусиш, диарея), юрак ишемик касаллигида, цереброваскуляр касалликларда, қандли диабетда, буйрак етишмовчилигида, (протенурия суткада 1 г дан ортиқ), жигар етишмовчилигида, туз чекланган парҳезга риоя қиладиган ёки гемодиализда бўлган пациентларда, иммундепрессантлар ва салуретикларни бир вақтда қабул қилинганда, кекса (65 ёшдан ошган) одамларда эҳтиёткорлик билан қўлланади.\nБундай беморларда даволашнинг биринчи бир нечта ҳафтаси давомида буйрак фаолиятини назорат қилиш керак. Препаратнинг дозасини камайириш талаб қилиниши мумкин.\nТаблеткалар 2,5 мг; 5 мг; 10 мг дан. 10 таблеткадан контур уяли ўрамда. 2 контур уяли ўрамлар қўллаш йўриқномаси билан бирга картон қутига жойланган.


Ҳеч нарсани тан олмайди, ҳамма нарсани инкор қилади, фақат бир фикрни маҳкам ушлаб олишган - Mehrob.uz\naccess_time14-апрел 2018, 12:05 visibility1248\nЭрнинг зиммамиздаги энг катта ҳақларидан бири оиланинг нафақасидир. Эркак оилани боқиши керак, аммо биз мана шу ўтган 10 кун давомида қамоқхоналарда гаплашар эканмиз, маҳкумлар ёки маҳбуслар билан айнан экстремистик гуруҳларга кириб қолганлар билан гаплашганимизда маълум бўлдики, уларнинг баъзиларида оилани боқиш, ота-онанинг хизматини қилиш деган нарсаларни бутунлай унутиб қўйишган. Фарзларнинг гултожи халифалик деб турибди ҳалиям. 20 йил бўлган ўтирганига. Ота-онаси ўтиб кетди, хотини ажрашиб, бошқа эрга тегиб кетди, болалари бошқа эркакнинг қўлида тарбия топяпти. Бу киши ҳалиям халифалик қураман дейди. Болаларни тарбия қилиш ҳам сизга вожиб эди аслида. Оилани сақлаб қолиш ҳам вожиб эди, аммо халифалик қуриш фарз эмас, вожиб эмас эди, биродар!\nБу суҳбатлар жуда оғир кечди. Улардан шунақа гапларни эшитасизки, наҳот инсон зоти шунчаликка борса деб ўйлаб қоласиз. Ҳеч нарсани тан олмайди, ҳамма нарсани инкор қилади, фақат бир фикрни маҳкам ушлаб олишган – халифалик қуриш керак, дейишади. Улар бу ғояга шу қадар чуқур кетиб қолишганки, ҳатто халифалик қурмагунча беш вақт намоз ҳам фарз эмас, дейди. Керак бўлса, одам ўзини ўлдириши ҳам мумкин дейишяпти, биродарлар орасида аёлларни ҳадя қилиш мумкин, дейишяпти. Юқорида рашк ҳақида бекорга гапирмадим. Ўша кишилар ўзи қамоқда ўтириб, ўтирган жойида аёлимнинг ихтиёрини ўзига берганман деяпти. Қаердан олдингиз бу гапни десак, шариатдан олдим, дейди. Шариатда бундай гап йўқ, десак, «Сизларнинг шариатларингизда бўлмаса, бизда бор. Ихтиёрни хотинимга берганман, хотиним ҳозир бошқа эркак билан яшаяпти», дейди. Аниқлаб кўрсак, ўша бошқа эркак унинг ўша ғоясидаги «биродари» экан, уларнинг фикрича, «биродарлар» орасида аёлини қўлма-қўл қилиш мумкин экан. Покистонга, Афғонистонга чиқиб кетганлар бор, қайтиб келаётиб, қўлга тушган, лекин беш-олтита боласи, аёли, онаси Афғонистонда қолиб кетган. Шунга 20 йил бўлибди. Шулардан бири билан гаплашдик. 20 йил олдин қўлга тушган, бешта боласи, хотини, онаси Вазиристон деган жойда қолиб кетган. Учта ўғли бор экан. «Ўғилларимнинг тириклигига умидим йўқ, улар ҳам жангари бўлиб, ўлиб кетгандир, лекин онамни олиб келишим керак», дейди. Хотини, қизларини ҳатто гапирмаяпти, чунки уларнинг ҳоли не кечганини билади. Аҳволини кўриб, куйиб кетасиз, соч-соқолингиз шу заҳоти оқариб кетмаганига ҳайрон қоласиз. Жаҳолат шу қадар экан, биродарлар.\nМана шу ҳолатни тушунган давлатимиз раҳбари ўша кишилар билан гаплашинглар, кўнглида ёмонлиги бўлмаса, ўтиравермасин, тавба қилган бўлса, 20 йилдан бери нима қилиб ўтирибди, жамиятга қўшилсин, оиласига борсин, деб топшириқ бердилар. Лекин шуни ҳам истамаётганлар бор экан. «Биз чиқмаймиз, омонатимизни шу ерда топширамиз», дейишяпти. Аллоҳ сақласин бундай ҳолатдан, уларга ҳам инсоф берсин.\nАна шундай суҳбатлар туфайли ўтган жумада сизлар билан кўриша олмадик. Иншааллоҳ, бу тадбир ҳали давом этади. Тавба қилганлар, пушаймонлар бўлса, хулоса ёзиб беряпмиз, бир ойга қолмай чиқиб келишяпти. Худо хоҳласа, бунинг натижасини кўряпмиз. Мана, ўн кун олдин биз вилоятда гаплашган бир маҳбус кеча менга оиласи билан кўришиб, кулишиб турган суратини юборибди.\nАллоҳ таоло барча хайрли ишларимизни бардавом қилсин, адашганларга инсоф-тавфиқ берсин, юртимизга тинчлик ато этсин, жамиятимиздаги ҳар бир оиладаги эркагу аёлнинг ҳаққини адо қилишмизни насиб этиб, икки дунёимизни обод айласин!


Қатағон даврида ўтказилган Аргентинадаги мундиал ҳақида / CHAMPIONAT.asia\n09:23Дембеле ва Пьянич "Осасуна"га қарши ўйинда майдонга тушиши мумкин 0 09:00Жорий мавсумда ғалаба қозониш фоизи энг юқори клуб қайси? 5 08:35Эдегор: "Менимча Артета топ-мураббий, менга унинг ғоялари ёқмоқда" 1 08:12Лапорта: "Месси менга ишонмоқда" 7 07:48Карикатура: "Ливерпуль" "Энфилд"даги сўнгги 5та ўйинда 4 07:25"Челси" "РБ Лейпциг" футболчисига қизиқмоқда 0 07:02Форлан: "Барселона"га Суарес етишмаяпти" 2 01:55“Арсенал” Чемпионшип тўпурарини сотиб олмоқчи 2 01:45“Боруссия Д”нинг 3 футболчиси “Бавария”га қарши баҳсни ўтказиб юборади 2 01:15Азар жароҳатини янгилаб олган (Marca) 10 01:00Карикатура: “Энфилд” олдин ва ҳозир … 9 00:40Украина термасининг мартдаги йиғинлар учун кенгайтирилган таркиби эълон қилинди 1 00:25Сульшер дерби олдидан: “У ёки бу рекорд янгиланади” 6 00:05Анчелотти Месси ва Роналдудан бирини танлади 15 23:50Клопп “Челси”га қарши ўйинда Салоҳни нега захирага олганини тушунтирди 8\nҚатағон даврида ўтказилган Аргентинадаги мундиал ҳақида\nТеглар : Аргентина Нидерландия терма жамоасиЖЧ-1978\nАргентина 1978 йилги Жаҳон чемпионатини ўз уйида (қатағон пайти) ўтказди. Зиддият ва келишмовчиликлар туфайли очилиш маросими қамоқхонадан бир километр узоқликда бўлиб ўтди.\nФИФА мусобақани кейинга қолдирмади.\nАргентиналик мухлислар ўз суюклилари йирик турнирларда муваффақиятли иштирок этган вақтларни завқ билан билан хотирлашади, аммо Жаҳон чемпионатидаги илк олтин фақат қувончдан иборат бўлмади. 1978 йилги чемпионлик бутун мамлакатни ларзага солган терроризм ва ҳарбий тартибсизликлар билан эсланади.\n"Миллий қайта ташкил этиш жараёни" - Аргентина тарихининг 1976-1983 йиллардаги тарихи ҳисобланади. Оммавий "Жирканч уруш" номи ушбу воқеаларни янада аниқроқ тавсифлайди. 70 йилларнинг иккинчи ярмида мамлакат ҳокимяти қаттиқ, авторитар бошқарув тарафдори бўлган генерал Хорхе Видела қўлига ўтди. Унинг қатъий тартибни исташи жамиятдаги беқарор вазият билан боғлиқ эди: бир неча йил давом этган ички зиддиятлар туфайли мамлакат парчаланиб кетди.\nУшбу даврга келиб сўл тарафдаги "Монтонерос" партизан ташкилоти тузилди, аммо ушбу ҳаракатда ҳам гуманизм ғоялари йўқ эди: улар ўғирлашди, ўлдиришди. Бир гуруҳ ҳарбийлар кўнгилли тарзда "Монтонерос" радикалларига қарши курашдилар. Улар дастлаб президент Изабел Перонни келишув ва ҳаракатсизликда айблаб, кейин уни ағдариб ташлашди. Давлат тўнтаришига Адмирал Эмилио Массера ва генерал Хорхе Видела бошчилик қилди. Хунта 1976 йилда - Жаҳон чемпионати бошланишидан атиги икки ой аввал ҳокимиятга келган.\nЎша йилларда Лотин Америкасида давлат тўнтариши оддий ҳодиса эди. Бироқ, Аргентинанинг янги раҳбарияти тадбиқ этган усул ва ғоялар ҳайратланарли даражада шафқатсизлик эди. Диктатура йиллари ўғирлаш, ҳисбга олиш ва қийноқлар билан ёдда қолди. 30 мингга яқин одам бедарак йўқолган: антикоммунистик альянс диссидентларга ва шунчаки ишончсиз одамларга қарши курашган. Хунта қулаганидан сўнг, ҳокимият мухолифларига қарши репрессияларнинг даҳшатли тафсилотлари ошкор бўлди.\nХунта нафақат оддий одамларни, балки спортчиларни ҳам қўрқиб яшашга мажбур қилди. 1970 йилларда сирли тарзда "Ла Плата" жамоасининг ўнлаб регбичилари ғойиб бўлишди. Улардан баъзилари коммунистик ташкилотларнинг аъзолари эди. Ҳокимият норозиликка қарши аёвсиз кураш олиб борди. Матбуотда (ОАВ давлат томонидан тўлиқ назорат қилинган) футболчилар йўқолиб қолганлиги ҳақидаги хабар худди тизимни ағдаришга интилаётган террорчилар томонидан спортчилар ўғирлаб кетилгандек талқин этилди.\nҲарбий жиноятларни тергов қилиш бошланишидан аввал бошқа мамлакатлар Аргентинадаги вазият ҳақида тахмин қила бошладилар. 1978 йилда Жаҳон чемпионатини хунта бошқарадиган штатда ўтказилиши жуда хавфли эди. Аргентина ушбу мундиалга ҳукумат демократик бўлган 1966 йилдан бери тайёргарлик кўрарди. Расмийлар чемпионат уларга инқироздан чиқиш, сармояларни жалб қилиш ва янги иш ўринлари яратишга имкон беради, деб умид қилишди. ФИФА раҳбарлари жанубий америкаликларга турнир мезбонлигини беришни жуда хоҳлашмагани аниқ. Бироқ, бошқа потенциал номзодлар аризаларини қайтариб олишгани учун футбол мутасаддиларида танлаш имконияти йўқ эди.\nЯнги ҳукумат Жаҳон чемпионатидан воз кечмади, аксинча, ўз манфаатлари йўлида фойдаланди. Генераллар дунёга кучли ва мустақил Аргентина қиёфасини тақдим этишга ҳаракат қилдилар. Тўнтариш пайтида вафот этган Омар Актис ўрнига хунта протеги ташкилий қўмита раҳбари лавозимига тайинланди. Стадионлар, аэропортлар, меҳмонхоналар ва йўллар барпо этиш, реконструкция қилиш учун катта маблағ сарфланди, эксклюзив эшиттиришларни узатадиган телевизион марказ барпо этилди.\nУ ердан қочганлар Аргентинда аслида нималар бўлаётгани ҳақида гапириб беришлари мумкин эди. Кўпчилик мамлакат ҳақида ўйласа, яқинлашиб келаётган Жаҳон чемпионатини эмас, балки даҳшат, қўқув ва кучсизликни эсларди. Турнирни бойкот қилишга дастлабки чақириқ 1977 йил октабр ойида Франциянинг "Le Monde" газетасида пайдо бўлди. Нашр Виделанинг жиноятлари ҳақида кўп ёзган ва Франция терма жамоасининг Аргентинага боришини истамаган.\nЧемпионат бошланишидан 6 ой олдин бир гуруҳ журналистлар қўмита тузишди. Унинг вазифаси футболчилар ва федерацияни сафардан воз кечишга кўндириш эди. Ушбу мурожаат Европа жамоалари ва шахсан Мишел Платинига (Франциянинг асосий юлдузи) ҳам тегишли. Бойкот тарафдорлари 1978 йилги жаҳон чемпионатини 1936 йилги Берлин олимпиадаси билан таққосладилар. Қўмита матбуотда Виделанинг карикатураларини чоп этди ва турнирнирнинг ўзгартирилган логотипи (тиканли панжаралар акс этган) газета, журналлар учун асосий мавзуга айланди.\nҚўмитанинг ҳаракатлари турли давлатларда қўлаб-қувватланди. Масалан, нидерландиялик ёзувчи ва рассом Фрек де Йонг бойкотнинг ашаддий тарафдорларидан бири эди. Бир гал у Нидерландия терма жамоасига мурожаат қилди: "Сиз Жаҳон чемпионатига қаҳрамонлар сифатида борасиз ва уларга ҳамкор сифатида қайтиб келасиз". Де Йонгнинг уринишлари бекор кетди, Нидерландия терма жамоаси Жаҳон чемпионатига борди ва ҳатто финалда ўйнади. Жамоа Аргентинага Йохан Кройфсиз борди, аммо кейинчалик ўзи эслаганидек, Йоханнинг бу бойкотга ҳеч қандай алоқаси йўқ эди. Турнирдан бир ой аввал унинг оиласи гаров учун ўғирлаб кетилган. Воқеа бахтли якун топган бўлса-да, Кройф оиласини тарк этишни истамаган.\nГолландлар финалдан олдин ғалаба қозонишса, қандай йўл тутиш кераклигини муҳокама қилганликларини хотирлайдилар. Чунки мундиал кубоги диктатор, золим ва жиноятчи бўлиб кўринадиган Хорхе Виделага топширилиши керак эди. Муоммо ўз-ўзидан ҳал бўлди - мезбонлар ғалаба қозонишди.\nСССР термасига келадиган бўлсак: саралашда иккинчи ўринни эгаллади ва ҳатто Аргентинага ҳам бормади. Совет матбуоти Хорхе Видела тузуми ҳақида Аугусто Пиночетнинг Чили хунтаси сингари кўп гапириб ўтирмади.\nФИФА эса баланд овоз билан баёнот беришдан қўрқарди. Ўша пайтларда ҳам катта турнирлар катта пул олиб келган. Чемпионатни бошқа мамлакатга кўчириш ечими йўқ муаммоларга айланиб кетиши мумкин, бундан ташқари, Аргентина халқаро федерациядан аллақачон 500 миллион доллар кредит олган. ФИФА хунтадан хавфсизлик кафолатларини олиб, бироз тинчланди. 1978 йилги тажрибадан сўнг, футбол мутасаддилари хавф-хатарларни қайта кўриб чиқадиган бўлдилар. 1986 йилги мундиал Колумбияда ўтиши керак эди. Бироқ, у ерда жиноятчилик авэ олгани боис Мексикага кўчирилди.\nАммо, Инсон ҳуқуқлари ташкилотларининг барчаси қўмита томонида бўлмаган. Халқаро Амнистия ташкилоти очиқдан-очиқ бойкотни рад қилган ва фақат "Футболга ҳа, қийноққа йўқ" шиори билан чиққан. Унинг позицияси қуйидагича: футболчилар Аргентинага у ерда қандай даҳшат юз бераётганини кўриб, бошқаларга у айтиб бериш учун ҳам боришсин.\nЧемпионат ташкилотчилари кутиб ўтиришни истамадилар, балки журналистларнинг чақириқларига қарши катта PR компания билан жавоб беришди. PR компаниянинг ишини бойкотга чақириқлардан муваффақиятли чиқди, дейиш мумкин. Сабаби шундаки, танланган барча жамоалар охир-оқибат Аргентинага келишди.\nЖаҳон чемпионатидан олдин расмийлар ахборот тренинглари ташкил этишди. Нодемократик бўлганлиги учун ҳар қандай танқид нотўғри, бўлажак мундиал оддий аргентиналиклар ва бутун Лотин Америкаси ҳаётидаги энг муҳим воқеа деб эълон қилинди. Ижобий имиж яратиш учун Американинг "Burson Marsteller" компанияси жалб қилинган.\nКомпания Европа мамлакатларида сўров ўтказди, натижалар европаликлар Аргентина ҳақида ҳеч нарса билмасликларини кўрсатди. Худди шу сўровнома журналистлар ўртасида ҳам ўтказилди: кўпчилик мамлакатни тоталитар ва репрессив давлат деб атади. "Burson-Marteller" матбуот билан ишлаш стратегиясини ишлаб чиқди: улар турли мамлакатларнинг етакчи журналистлари, нашрларини танлаб олишди ва уларга "тўғри" материалларни етказиб беришди. Шу тариқа гуллаб-яшнаётган, обод Аргентинанинг қиёфасини яратишга эришдилар. Шунингдек, Хорхе Видела золим ва қотил эмас, балки доно ҳамда тарққийпарвар ҳукмдор қилиб кўрсатилган бир нечта ҳужжатли фильмлар суратга олинди.\nБеназир ҳукмдор Жаҳон чемпионати пайтида ўзининг PR компаниясини давом эттирди ва таниқли сиёсатчилар кўмаги билан шахсий имижини яратишга уринди. Турнирнинг фахрий меҳмонлари орасида АҚШнинг собиқ давлат котиби Генри Киссинсер ҳам бор эди. У учун махсус жадвал тузилиб, нафақат футбол ўйинлари, балки кўплаб зиёфатлар, тушлик ва учрашувлар ташкил қилинди.\nВиделага у билан муомала қилиш мумкинлигини бутун дунёга кўрсатиш жуда муҳим эди. Ва шу билан бирга, Киссинсер билан кейинги суҳбатлар орқали Аргентинанинг ижобий қиёфасини тақдим этишга муваффақ бўлди. Жаҳон чемпионатидан кейин АҚШнинг собиқ давлат котиби бойкот қилувчиларнинг позицияларини қўллаб-қувватламаслигини айтди: "Мен кўрган мамлакат умуман дунё матбуоти сўнгги ойларда ёзган давлат эмас. Европа ва Қўшма штатларда Аргентинадаги вазиятни тушуниш бир томонлама ва нотўғри. Жаҳон чемпионати мамлакатнинг жуда қисқа вақт ичида кўзга кўринган ютуқларга эришганидан далолат берди".\nОчилиш маросими бемаънилик ва иккиюзламачиликка уланиб кетди. Аргентина кардинали Хуан Карлос Арамбуру нутқ сўзлар экан, йиғилганларга Рим Папасининг дуосини етказди ва йўқолган барча аргентиналиклар узоқ вақт аввал чет элга чиқиб кетишгани, улардан ҳеч қандай хат олмаганликларини айтиб, мамлакат ҳолати ҳақидаги миш-мишларга чек қўйди. Жаҳон чемпионатининг очилиши Ҳаво кучлари мактаби биносидан бир километр узоқликда бўлиб ўтди. Мактаб биноси Видела бошчилигида диссидентлар учун қамоқхонага айлантирилган эди.\nАргентина энг йирик ғалабасини Перуга қарши ўйинда қайд этди. Мезбонлар 6:0 ҳисобида ғалаба қозонишди. Перуликларнинг мағлубиятида спорт билан боғлиқ бўлмаган сабаблар бор эди. Ўйиндан олдинги тунда қўриқчилар Перу футболчилари жойлашган мехмонхона майдонидан чиқиб кетишди. Бир неча соат давомида баланд овозлар билан бақиришган мухлислар уларнинг тинч ором олишларига ҳалал беришди. Бундан ташқари, учрашув олдидан Видела Киссинсер билан биргаликда Перу футболчилари ечиниш хонасига кириб келди. Ўйинчиларнинг хотирлашига қараганда, генерал қисқа нутқи давомида бўлажак ўйин Лотин Америкасидаги биродарлар учрашуви эканлигини билдирган. Кейин у Перу диктаторининг худди шу мавзудаги хатини ўқиди ва ечиниш хонасидан чиқиб кетди. Эҳтимол, аргентиналикларнинг рақиблари сиёсатчиларнинг сўзларидан таъсирланиб қолишгандир. Ёки улар шунчаки бемалол ўйнашган. Перуликларнинг мағлубиятидан сўнг ҳимоячи Родолфо Манзога 50 минг доллар таклиф қилинанлиги тўғрисида айбловлар қўйилди. Ушбу ғалаба Аргентинани гуруҳда биринчи ўринга олиб чиқди. Жамоа ҳал қилувчи баҳсда Нидерландияга дуч келди.\nМундиал Видела учун ҳар жиҳатдан муваффақиятли бўлди. Аргентина мусобақани ўтказиш ҳуқуқини ҳимоя қилди ва янги телевизион марказ орқали футболнинг ажойиб атмосферасини намойиш этди. Бу Европа газеталари ёзган хабарларга мутлақо зид эди.\nМазкур тузум яна 5 йил ҳокимиятда қолди. Ҳукмронлигининг охирида Видела Буюк Британия билан Фолкленд урушини бошлади, бу эса тасодифан футболга таъсир кўрсатди. 1986 йилдаги Жаҳон чемпионатида Аргентина ва Англия ўртасидаги таниқли ўйин (Худонинг қўли ва даврнинг талаби билан), агар диктаторнинг мамлакатни буюк қилишга бўлган чексиз истаги бўлмаса, бундай сиёсийлаштирилган воқеа бўлиши мумкин эмас эди.\nЛеманн - тер Штеген ҳақида: "ЕЧЛда 6-8та гол ўтказиб юборадиган посбон термада асосий дарвозабон бўлмайди" 29\nОФК расмий сайти: Март ойида ЖЧ-2022 саралашининг 3та ўйини ўтказиладиган бўлди 13\n20 янв 16:13:29\nЭсимда ўша дамлар.. 16 ёшли ўспирин учун биринчи тўлақонли ЖЧ эди ва ўшандан бошлаб Аргентинага мухлислик қила бошлагаман. Лекин ўша пайтда Аргентинадаги бу воқеалар ҳақиқатдан хам СССР ОАВиларида ёритилмаган(\nХа мен хам Аргентинага мухлисман.Марадона ва Аргентиналик мухлислар сабаб.\nАжойиб. Фақат охирги жумлага тушунмадим\n20 янв 15:10:41\nBUGUN QIZILQUM VA MASHAL JAMOALARI ORTOQLIK O'YINI O'TQAZISHDI VA QIZILQUM JAMOASI BIRU NOL HISOBIDA G'ALABAGA ERISHDI. O'YINDAGI YAGONA GOLGA SAKSONINCHI DAQIQADA BEXRUZ SADULLOEV MUALLIFLIK QILDI.\n20 янв 15:07:46


Халқаро ташкилотлар Москвани қримлик журналистни таъқиб қилмасликка чақирмоқда\n22 январ 2021, Тошкент вақти: 02:37\nҚримлик журналист Николай Семена.\nҚароргоҳи Парижда жойлашган "Чегара билмас мухбирлар" халқаро ташкилоти ва Европа парламенти Москвани қримлик журналист Николай Семенага қарши жиноий таъқибни тўхтатишга чақирди.\nСемена сепаратчиликда айбланиб ўтган йилнинг апрелида ҳибсга олинган эди. Бироқ кейинчалик у қамоқдан Қримни тарк этмаслик шарти билан озод этилган.\nОзод Европа-Озодлик радиоси билан ҳамкор бўлган Семена Қримнинг Россия томонидан аннекция қилинишини мунтазам танқид қилиб келган.\nАгар суд Николай Семенани айбдор деб топса, у беш йилгача қамоқ жазосига ҳукм қилиниши мумкин.\n"Чегара билмас мухбирлар" ташкилоти Россия ҳукуматини “абсурд айбловдан бош тортишга” чақирди. 24 январь куни Европа парламенти ҳам Москвага мана шундай мурожаат қилган эди.


Straus House МЧЖ раҳбари мижозларидан туяқуш жўжаларини етказиб беришни ваъда қилиб, шартнома асосида олган пулларга маҳалласига асфальт ётқизган, дабдабали тўй қилган, ўзи ва яқинларига автомашина харид қилган, Туркия, Таиланд каби бир қанча давлатларда дам олиб қайтган, умра зиёратига борган.\nБу ҳақда ИИВ ҳузуридаги Тергов департаменти бошлиғи ўринбосари – Жиноятларни тергов қилиш бошқармаси бошлиғи Ойбек Қулбеков маълум қилди, деб хабар бермоқда Kun.uz мухбири.\n«Жиноят иши доирасида ҳужжатли тафтиш тайёрланган. Улар томонидан туяқуш жўжаси учун жалб қилинган маблағлар қаерга сарфланганлиги, албатта, бизни ҳам қизиқтирган. Чунки фуқароларга етказилган зарарнинг аксарият қисми қопланмаган.\nОдамлар уларга туяқуш жўжаси учун пул тўлашган. Тадбиркор – агар шундай деб аташ мумкин бўлса – одамларга туяқуш жўжаси етказиб бериш мақсадида шартнома тузган. Ўз-ўзидан у шартномавий мажбуриятини бажариши, яъни мижозларига туяқуш жўжасини етказиб бериши керак эди.\nStraus House таъсисчиси МЧЖни очган вақтда ҳисобрақамда пули бўлмаган. Ҳисобрақамига келиб тушган пулларнинг ҳаммасини фуқаролар туяқуш жўжасини олиш учун ўтказиб берган. У бу пулларни нима қилган?\nМЧЖ раҳбари муқаддам бошқа жиноят иши доирасида фуқароларни чет элга ишга юбораман деб одамлардан алдаб пул олган. Иш судда кўрилаётган вақтда, одамлар туяқуш жўжаси учун берган 745 миллион сўмни ўзидан жабр кўрганларнинг зарарини тўлаш учун ўтказиб берган.\nБундан ташқари, у Straus House МЧЖга ўтказилган пуллар ҳисобидан маҳалласига асфальт ётқизган, дабдабали тўй қилган, ўзи ва яқинларига автомашина харид қилган, Туркия, Таиланд каби бир қанча давлатларда дам олиб қайтган, умра зиёратига борган», – деди Ойбек Қулбеков.\nАниқланишича, МЧЖ мансабдорлари жами 16,1 миллиард сўм миқдордаги тўловларни жамиятнинг банкдаги ҳисоб рақами орқали қабул қилган. Аммо белгиланган муддатда умумий 319 нафар шахсга туяқуш жўжаларини етказиб бермасдан, 7,2 миллиард сўмни ўз эҳтиёжларига сарфлаб юборган.\n«100 минг долларни Таиланд Қироллигига тимсоҳ олиб келиш учун ўтказгани аниқланган. Туяқуш жўжаси олиш ниятида пул берган одамларнинг маблағини тимсоҳ учун сарфлашга кимнинг ҳақи бор? Шартномавий мажбурият бўйича туяқуш жўжасини олиб келиши керак эмасмиди?\nВаҳоланки, хавфсизлик нуқтайи назаридан ҳам, санитария қоидалари ва нормалари бўйича ҳам тимсоҳ болаларини Ўзбекистонга олиб кириш тақиқланган. У буни яхши билган. Нима эмиш, тимсоҳни катта қилиб, унинг терисини сотармиш.\nТуяқуш териси бўйичаям нималар деганини эшитган бўлсангиз керак?! 200 долларга машҳур бренддан олган катмонини одамларга кўрсатиб, мана, кореялик бизнесмен 10 йилдан бери ишлатаётган экан, кўряпсизларми, туяқуш терисидан ишланган нарса қанчалик мустаҳкам бўлади, деб одамларни чув туширган», дейди Қулбеков.\nТергов департаменти маълумотига кўра, «Straus House» МЧЖ таъсисчиси Иброҳим Исроилов мижозлардан келиб тушган пулнинг 180 минг долларини Покистонга қимматбаҳо тошлар билан шуғулланувчи фирманинг ҳисобига ўтказиб юборган, бу пуллар катта қийинчилик билан ортга қайтарилган.\nБундан ташқари, Ойбек Қулбеков айбланувчи Иброҳим Исроиловнинг терговчилар ундан бир миллион доллар талаб қилгани ҳақидаги иддаоларига ҳам муносабат билдирди.\n«Қимматбаҳо тошлар билан туяқуш жўжасининг фарқи бўлса керак?! Қолаверса, биз қизиққанимизда Покистонда ҳеч қандай туяқуш боқилмаслиги ойдинлашди.\n«Straus House» МЧЖ таъсисчиси порахўр, мендан бир миллион доллар талаб қилди, деб айтган болалар Ташқи ишлар вазирлиги, Мажбурий ижро бюросига мурожаат қилишди. ТИВ консуллик бошқармаси ҳамда Ўзбекистоннинг Покистондаги консулхонасининг ёрдами билан икки ойдан ортиқ муддатда олиб борилган музокаралар натижасида ўша пуллар юртимизга қайтарилди. Раҳмат ўшаларга.\nҲисобида 3 миллион сўмдан ортиқ пули бўлмаган одамдан қайси аҳмоқ бир миллион доллар талаб қилади? Албатта, бу масала бўйича ўзимизнинг муносабатимизни билдирамиз. Тегишли идораларга бу бўйича мурожаатлар юборилди», дейди у.


Тошкент вилоятида аҳоли орасидан яна 14 кишида коронавирус аниқланди — Sof.uz\nТошкент вилоятида аҳоли орасидан яна 14 кишида коронавирус аниқланди\n18.06 23:22 581 Ўзбекистон\n2020 йил 18 июнь соат 23:00 ҳолатига кўра, Ўзбекистонда коронавирус инфекцияси қайд этилганлар сони 5767 (+37) нафарни ташкил этмоқда.\nЯнги касалланиш ҳолатларининг 2 нафари Карантин марказидаги фуқаролар орасида, 32 нафари Тошкент вилоятида (шундан 18 нафари карантинга олинганлар, 14 нафари аҳоли орасида), 3 нафари эса Тошкент шаҳрида аҳоли орасида аниқланган.\nАйни пайтда юртимизда 4199 (+68) нафар коронавирус инфекциясига чалинган фуқаролар (72 фоиз) соғайган.\nБугун мамлакатимизда 85 ҳолатда касаллик қайд этилган. Шундан 54 нафари Карантин муассасаларида, 28 нафари аҳоли орасида (шундан 14 нафари Тошкент вилоятида, 13 нафари Тошкент шаҳрида ҳамда 1 нафари Қашқадарё вилоятида), қолган 3 нафари эса халқаро юк ташувчи автомашина ҳайдовчилари орасида аниқланган.\nҲозирда мамлакатимизда уй карантинида 30 434 нафар, стационар карантинда эса 22 343 нафар фуқаро тиббий кузатувда бўлиб турибди.\n11:47 127 Ўзбекистон\n11:38 61 Ўзбекистон\nБугун, 09:20 321\nКеча, 21:49 220 Ўзбекистон\nТуркияда рўй берган зилзилада Ўзбекистон фуқаролари зарар кўрдими?\nКеча, 21:43 201 Ўзбекистон\nКеча, 17:56 103 Ўзбекистон


Жаҳонда COVID-19га чалинганлар сони 50 миллиондан ошди\n18 май 2022, Тошкент вақти: 01:02\nБеморларнинг 10 миллионга яқини АҚШда.\nЖаҳонда пандемия бошланганидан бери коронавирусга чалинганлар сони 50 миллион кишидан ошди. Уларнинг тўртдан бир қисми сўнгги 30 кун ичида касал бўлди.\nҚўшма Штатларда октябрь ойида кунига юз мингдан кўпроқ киши коронавирусга чалинаётган эди. 7 ноябрда эса бу кўрсаткич 126 минг кишини ташкил қилди. Жами беморлар сони эса 10 миллионга яқинлашди.\nАҚШнинг сайланган президенти Жо Байден коронавирусга қарши курашни биринчи галдаги устувор вазифа қилиб белиглади.\nКоронавирусга чалинганлар сони бўйича АҚШдан кейинги иккинчи ўринда Ҳиндистон турибди. Бу мамлакатда кунига 46 минг атрофида янги бемор аниқланмоқда. Шу кунгача Ҳиндистонда 8,5 минг одам COVID-19га чалинган.


Қоҳира ХВЖ билан музокараларни қайта бошламоқчи\n24 ноябр 2020, Тошкент вақти: 21:02\nМиср ўз иқтисодиётидаги муаммоларни ҳал қилиш учун Халқаро валюта жамғармасидан беш миллиард доллар қарз олиш бўйича музокараларни яқин орада қайта бошлашни режаламоқда.\nХалқаро валюта жамғармаси билан маслаҳатлашувлар аввалроқ янги конституция лойиҳасига қарши Мисрда бошланган оммавий намойишлар туфайли тўхтаб қолганди. Яқинда бўлиб ўтган референдумда, расмий маълумотларга кўра, мазкур лойиҳа мисрликларнинг кўпчилиги томонидан маъқулланган.\nМиср фунтининг АҚШ долларига нисбатан курси ўта тушиб кетгани қабатида Халқаро валюта жамғармаси билан музокаралар қайта бошланиши ҳақида мамлакат бош вазири Ҳишом Қандил баёнот берди.\nМиср Марказий банки раҳбариятининг билдиришича, мамлакат валюта заҳиралари сўнгги пайтда ташвишланарли даражада камайиб кетган.


Ҳоким қабулига келган рус, қозоқ, қирғиз қариялар таржимон билан келиши керакми? ХДП вакили давлат тили ҳақидаги шов-шувларга муносабат билдирди - Халқ сўзи\n20:02 29 Апрель 2021 Жамият\nХалқ демократик партияси давлат тилининг мавқейини оширишга хизмат қиладиган қонун лойиҳасининг битта моддадан ташқари, бошқа барча моддасини қўллаб-қувватлади, деб ёзмоқда Олий Мажлис Қонунчилик палатаси депутати ЎзХДП фракцияси аъзоси Мақсуда Ворисова.\nУнинг таъкидлашича, аввал қонун лойиҳасини яхшилаб ўрганиб, таҳлил қилиб кўриш керак эди.\n«Баъзи шуҳратпарастларнинг арзон обрў илинжида тўғри фикрни тескари талқин қилишлари оқибатида бир неча кундан бери ижтимоий тармоқлар қовоқари инига айланди. Масаланинг моҳиятига тушунар-тушунмас фикр билдираётганларнинг ҳақоратлари нишонига айландик.\nМасала нимада эди?..\nМамлакатимизда давлат тилининг нуфузини ошириш, муассаса ва ташкилотларда иш юритишни тўлиқ давлат тилида олиб боришни талаб қилувчи меъёрлар «Давлат тили тўғрисида»ги қонунга қўшимча ва ўзгартириш сифатида киритилмоқда. Бу таклиф қонунчилик палатасидаги барча депутатлар томонидан маъқулланди. Кўп ҳолларда бўлганидек «Миллий тикланиш» партияси фракцияси вакиллари эътиборни ўзларига қаратиш мақсадида қонунга таклифлар киритишга ҳаракат қилдилар.\nЯъни, ўзбек оилаларининг фарзандлари фақат ўзбек мактабларида ўқиши керак, деган таклифлари ишчи гуруҳ томонидан қатъий рад этилди. Кейинги таклиф давлат ташкилотларига фуқароларнинг мурожаатлари фақат давлат тилида бўлиши кераклиги ҳақида эди. Халқ демократик партияси фракцияси Вазирлар Маҳкамаси томонидан киритилган, ишчи гуруҳ ва қўмита томонидан маъқулланган таҳрир, яъни мурожаат давлат тилида ва бошқа тилларда берилиши мумкин, деган таклифга овоз берди.\nДавлат ташкилотларига келаётган мурожаатларнинг асосий қисми аҳолининг эҳтиёжманд қатлами – бизнинг партия электорати томонидан билдирилади. Ёрдам сўраб ҳокимликларга, пенсия бўлимларига, шифохоналарга, электр, газ, сув таъминоти корхоналарига асосан катта ёшдагилар, ногиронлиги борлар мурожаат қиладилар.\n«Миллий тикланиш» партияси фракцияси таклифига кўра ана шу муҳтожларни ёзган мурожаатларини қабул қилмай таржима қилдириб келишни талаб қилиш инсофданми?.. Улар ҳам тенг ҳуқуқли фуқаролар эмасми?.. Аризачи ёлғиз қария, ногирон, меҳрибонлик уйидан чиққан етим бола бўлсачи?.. Ахир давлат ташкилотларига мурожаат қилувчиларнинг асосий қисми уларку!\n«Миллий тикланиш» партияси фракцияси вакиллари иддао қилганидек, араб ёки хитой сармоядорлари, албатта, ўз таржимонлари билан келиши кундек равшан.\nҲокимнинг қабулига келган қозоқ, қирғиз, қорақалпоқ, рус қариялар ўзлари билан таржимон олиб келишлари ҳақидаги талаб қайси қонунга ёки инсонийликка тўғри келади?..\nМутасадди раҳбар ўзи хизмат қилаётган аҳоли мурожаатини тушуниш учун ҳаракат қилиши зарур эмасми?.. «Мен ўзбек тилидан бошқасини тушунмайман ва тушунишни истамайман», дейиш раҳбарликка даъво қилувчилар учун қанчалар тўғри?..\nШу ватан фарзанди сифатида биз она тилимиз – ўзбек тилининг шаъни, обрўси, мавқейи баланд бўлишини истаймиз. Ўзининг сайловолди дастурида ана шу вазифани асосий масала қилиб кўтарган партия, унинг ечими сифатида баъзи фуқароларнинг Конституция билан кафолатланган ҳуқуқларини чеклашни кўраётган бўлса, биз қаттиқ афсусдамиз.\nАгар ҳақиқий миллатпарвар бўлсангиз, кўчалардаги турли туман тилларда тушунарсиз ёзилган реклама ва лавҳаларга, мактаб дарсликларидаги ғиж-ғиж хатоларга, оммавий ахборот воситаларидан тинмай ёғилаётган ўзбек тилига мутлақо номуносиб бўлган жумлаларга эътибор қаратинг-ки, биз сизга ҳамкор бўлайлик. Ёшларимиз барча замонавий билим ва маълумотларни олаётган интернетда ўзбек тилидаги сегмент қанчалар мукаммал?.. Ўзбек тили қачон фан, илм, техника тилига айланади? Бунинг учун қайғуриш вақти эмасми?..\nНаҳотки, бечора, мискин, қария ва ногиронларни сарсон қилиш билан ўзбек тилининг мавқейи юксалади?\n«Миллий тикланиш» партияси фракцияси таклифи қабул қилинди ҳам дейлик. Хўш, жамиятда бу қонун қайси муаммони ҳал қилади?.. Бизнингча, у фақат зиддиятларга, муаммоларга сабаб бўлади. Таклиф муҳокамасидаёқ тараф-тараф ажралишга гувоҳ бўлиб турибмиз.\nХалқ демократик партияси ўзининг тамойилларига содиқ ҳолда, аҳолимизнинг энг ёрдамга муҳтож қатлами манфаатлари ҳимояси, жамиятда тотувлик, тенглик тамойиллари, бир сўз билан айтганда, чин инсоний, исломий сифатлар учун курашаверади. Бизни «хоин», деганлар ана шу сифатларга хиёнат қилаётганларини ўйлаб кўрсалар бўлар эди.\nБиз ҳеч кимни ҳақорат қилмаймиз, бунга бизнинг тарбиямиз йўл қўймайди.\nОллоҳ кўргувчи, билгувчидир, ўзи ҳеч қачон ҳақни ноҳақ қилмайди», дейди депутат.\nЎзбекистонда Президентлик сайловида қанча хотин-қиз овоз беради?\nCOVID-19 сабаб Россияда 8 кун давомида ишланмайдиган кун жорий этилиши мумкин\n«Ҳеч бир мамлакат Украинанинг НАТОга қўшилишига вето қўйишга ҳақли эмас» - Пентагон раҳбари


Душанбеда ўзбек газини Қирғизистон жанубига етказиб бериш ишларини тиклаш муҳокама қилинди - Anhor\nAnhor Все посты Душанбеда ўзбек газини Қирғизистон жанубига етказиб бериш ишларини тиклаш муҳокама қилинди\nДушанбеда ўзбек газини Қирғизистон жанубига етказиб бериш ишларини тиклаш муҳокама қилинди\nДушанбеда Ўзбекистон ташқи ишлар вазири Абдулазиз Комилов ва унинг қирғизистонлик ҳамкасби Эрлан Абдилдаев Ўзбекистон-Қирғизистон муносабатларининг ҳозирги ҳолати ва истиқболларини муҳокама қилди, дея хабар беради Ўзбекистон ТИВнинг матбуот хизмати.\nЎзбекистон ТИВ раҳбари Абдулазиз Комилов ШҲТга аъзо мамлакатлар ташқи ишлар вазирлари кенгашининг йиғилишида қатнашиш учун Душанбега ташриф буюрган эди.\n«Томонлар ўзбек газини Қирғизистон жанубига етказиб бериш масаласини муҳокама қилди, ушбу муҳим муаммони ҳал этишда муайян силжишлар бўлса-да, мунозарали жиҳатлар ҳам мавжудлигича қолмоқда», – деб ёзади “РИА Новости”.\nЭслатиб ўтамиз, Россиянинг “Газпром” компанияси Қирғизистоннинг бутун газ-транспорт тизимини 1 долларга сотиб олганидан кейин шу йилнинг апрель ойида Ўзбекистон Қирғизистон жанубига газ етказиб бериш ишларини тўхтатган эди.\nСал кейинроқ эса Ўзбекистон ва “Газпром” газ етказиб бериш ишларини тиклаш масаласи билан шуғулланаётгани ҳақида хабар берилди.\nУкраинадаги Ўзбекистон элчиси: «Ўзбекистон Украинанинг евроинтеграцион интилишларини қўллаб-қувватлайди»


Сайлов америкалик мусулмонлар диққат марказида\nАзизулло Арол "Америка Исломий муносабатлар Кенгаши" номли АҚШдаги ташкилот маълумотига кўра¸ ҳозирда Америкада тахминан 7 миллион мусулмон яшайди. Уларнинг бир қисмини қора танли америкалик мусулмонлар ташкил этади. Қолганлари кейинги ярим аср ичида Араб ва бошқа мусулмон давлатларидан Америкага бориб қолган мусулмонлардир. Жума куни америкалик мусулмонларнинг энг катта йиллик йиғилиши иш бошлади. Йиғилишдан мақсад мусулмон жамоаси учун сайловда овоз бериш аҳамияти ва мамлакат сиëсий ҳаëтига ҳисса қўшишни урғулашдан иборатдир.\n"Шимолий Америка исломий жамоаси" томонидан ташкил этилган ушбу анжуман уч кун давом этади. Унда Америкадаги мусулмон гуруҳлар ва масжидларнинг 30 мингдан кўпроқ вакиллари иштирок этмоқда.\n2001 йил 11 сентябр террор ҳужумларидан буëн учинчи марта ташкил этилган бу йиғинда мазкур воқеадан буëн мусулмон жамоаси юзма-юз келаëтган муаммолар муҳокама этилиши режалаштирилган. Анжуманда шунингдек¸ Исломни нотўғри тушунчалардан ҳимоя қилиш¸ бошқа диний гуруҳлар пешволари билан алоқалар ўрнатиш¸ терроризмга қарши уруш давомида мусулмонларнинг фуқаровий ҳуқуқларини сақлаб қолиш мавзуида нутқлар сўзланади.\nАнжуман диққат марказида турган энг долзарб масала мусулмонларни 2 ноябрда ўтказиладиган президентлик сайловида овоз беришга ташвиқ этиш бўлди. Чунки олдинги сайловларда мусулмонларнинг кўпчилиги бу масалага бефарқ ëндашиб¸ сиëсий ҳаëтдан ўзларини узоқда тутиб келганлар. Ҳаттоки¸ 2000 йилда бўлиб ўтган сайловда айрим муҳожир мусулмонлар демократик сайловларда иштирок этишга динимиз йўл қўядими¸ деган саволни ҳам муҳокама этишган. Аммо бугунга келиб масала моҳиятини яхши тушунган америкалик мусулмонлар пешволари бундай саволлар қайта кўтарилмаслиги ва мусулмонлар жамоаси сайловда фаол қатнашиши устида иш олиб борилаëтганинни таъкидлайди. Бу борада баëнот берган Америкадаги Исломий ташкилотлар кенгаши раиси Карим Ирфон мусулмонларни назарда тутиб¸ "биз америка халқимиз"¸ деб айтди.\nМусулмонларнинг катта қисми Американинг Оҳайо¸\nМичиган ва Флорида каби штатларида яшайди. Мазкур штатларда мусулмон овоз берувчилар президентлик сайловига сезиларли таъсир кўрсатиши мумкин. Чунки мусулмонлар жамоаси вакилларининг ўтган ойда ўтказилган демократлар қурултойи ҳамда куни-кеча ўтказилган республикачилар қурултойидаги фаол иштироки сайловга уларнинг таъсир кўрсатиши мумкинлигидан далолат бермоқда.\n2000 йилда бўлиб ўтган президентлик сайловида Америкадаги мусулмонларнинг кўпчилиги амалдаги Президент Жорж Бушга овоз берган эди. Чунки ўшанда кўпчилик мусулмонларда Эл Горга қараганда¸ Буш мусулмонларга нисбатан яхшироқ сиëсат олиб боради¸ деган тушунча бўлган. Ироқ урушидан кейин эса бундай қараш бутунлай ўзгарган. Америкалик муслима аëллардан бири гапиради.\nМаълумотларга кўра¸ АҚШда 2 миллион америкалик мусулмон овоз бериш ҳуқуқига эга¸ аммо ҳозирга қадар уларнинг ҳаммаси рўйхатдан ўтмаган. Мусулмон ташкилотлари томонидан ўтказилган тадқиқотларга қараганда Президент Жорж Буш ва сенатор Жон Керри беллашадиган бир неча муҳим штатларда мусулмон сайловчиларнинг аксарияти Керрига овоз бериши кутилмоқда.


Энди Қозоғистонда сайловчилар Мажилис депутатларини парламентдан олиб ташлаши мумкин\n25 Апрель 21:36\nNUR-SULTAN. Kazinform – Қозоғистонда сайловчилар сайловолди ваъдаларини бажармаган депутатларни чақириб олиш имкониятига эга бўлади. Бу ҳақда Конституциявий кенгаш аппарати раҳбари, Конституцияга ўзгартиришлар киритиш бўйича ишчи гуруҳ аъзоси Бақит Нурмуханов маълум қилди, деб хабар беради Kazinform мухбири.\n«Президент Қасим-Жомарт Тоқаевнинг Қозоғистон халқига Мурожаатномаси мамлакатда кечаётган демократик жараёнларга янги суръат бағишлади. Унда Янги Қозоғистоннинг қиёфаси, уни қуриш йўлида тўсиқ бўлаётган вазифалар ва бу вазифаларни ҳал этиш йўллари белгилаб берилган. Бу ташаббусларнинг аксарияти Асосий Қонунда мустаҳкамланган жамият ва давлат асосларига дахлдор. Ишчи гуруҳ Конституцияга ўзгартиришлар киритиш лойиҳасини таклиф қилди. Гуруҳ таркибига давлат органлари, нодавлат нотижорат ташкилотлари вакиллари, таниқли ҳуқуқшунос олимлар кирди. Қонун лойиҳасида мамлакатимизда шаклланган бошқарув моделини янада такомиллаштириш назарда тутилган, – деди Б.Нурмуханов.\nУ 2017 йилда амалга оширилган конституциявий ислоҳот натижасида Давлат раҳбари ваколатларининг бир қисми парламент ва Ҳукуматга ўтганини эслатди.\nЭндиликда, Б.Нурмухановнинг сўзларига кўра, парламент ва маҳаллий вакиллик органларининг ролини янада кучайтириш кўзда тутилган. Парламент палаталарини шакллантириш тартиби ва уларнинг вазифалари сезиларли даражада ўзгаради...\nМажлисга сайлов аралаш тизим бўйича ўтказилади, депутатларнинг 30 фоизи бир мандатли ҳудудий сайлов округлари бўйича сайланади. Сайловчилар сайловдан олдин берган ваъдаларини бажармаган депутатларни чақириб олиш имкониятига эга бўладилар», - деди Бақит Нурмуханов.\n#Жамият #Мажилис #Янги Қозоғистон


“Реал”нинг кучли бўлишига энди аёллар ҳам ёрдам беради\n29 декабрь, 2016, 13:51\nМадриднинг “Реал” клуби президенти Флорентино Перес аёллар жамоаси тузишга руҳсат берди. Лойиҳага кўра “қироллик клуби”нинг аёллар жамоаси биринчи мавсумнинг ўзида халқаро совринлар учун курашга қўшилади.\nТаъкидлаш керакки, “Реал”да узоқ йиллардан буён аёллар жамоаси йўқ эди. Ўтган вақт ичида "Барселона", "Атлетико", "Атлетик", "Леванте", "Бетис", "Реал Сосьедад", "Эспаньол", ва "Райо Вальекано" каби Ла Лига ва Сегунданинг 20дан ортиқ клубларнинг аёллар жамоаси мамлакат чемпионатида иштирок этиб келмоқда.\nБундан ташқари “Реал” аёллар жамоаси ўзининг алоҳида президентига эга бўлади. Бу лавозимга Ана Россель тайинланади. Унинг фикрига кўра аёллар жамоаси “Реал”нинг XXI асрдаги энг кучли жамоа бўлишига ёрдам беради.\nМаълумот учун, “Реал” аёллар жамоаси 2017/2018 йилги мавсумдан ўз фаолиятини бошлайди.


Барча коммунал хизматлар бўйича Тошкент шаҳрининг 1055 марказий диспетчерлик хизмати ташкил этилади » Ўзбекистон янгиликлари – Zamin.uz\n, 22 2019, 11:37\n05 апр, 20:30 4 169 Ўзбекистон\nТошкент шаҳар ҳокимлиги ҳудудий коммунал фойдаланиш бирлашмаси тузилмасидаги амалдаги 1055 диспетчерлик хизмати базасида Тошкент шаҳрининг 1055 марказий диспетчерлик хизмати фаолиятини ташкил этиш режалаштирилмоқда. Бу ҳақда 5 апрель, чоршанба куни Тошкент шаҳар ҳокимиятида бўлиб ўтган матбуот анжуманида маълум қилинди, деб ёзади "Дарё.уз" нашри.\n1055 марказий диспетчерлик хизмати барча турдаги коммунал хизматлар бўйича мурожаатларни қабул қилади. Хизматга коммунал хизматларнинг барча турлари бўйича юзага келган носозликлар, узилишлар ва муаммолар бўйича мурожаат қилиш мумкин бўлади.\nАнжуманда маълум қилинишича, ҳозирда лойиҳа устида қизғин иш олиб борилмоқда. Лойиҳа ишга тушгач, кундузги сменада 30 нафар, тунги сменада эса 15 нафар оператор аҳолининг мурожаатларини қабул қилади. Лойиҳанинг дастлабки босқичи жорий йилнинг охиригача ишга туширилиши кутилмоқда.\nТошкентда янгича ҳисоблагичларни жорий этиш бўйича синов лойиҳа амалга оширилади 08 апр, 10:52\nТошкентда 2018 йилдан чиқиндиларни алоҳида йиғиш жорий этилиши мумкин 06 апр, 16:48\nСизда газ, электр ва бошқа муаммолар борми? Пойтахтда диспетчерлик хизмати ишга тушди 22 ноя, 07:48\nЎзбекистонда Уй-жой коммунал хўжалиги вазирлиги ташкил этилади 22 окт, 00:24\nШ. Мирзиёев Пойтахтда ер усти тезюрар метро қурилиши бўйича вазифа берди 27 сен, 13:52\nТошкентнинг Сергели туманида 2017—2022 йилларда 500 та кўп қаватли уй қурилиши режалаштирилмоқда 27 сен, 01:26


Бишкекдаги қаттиқ режимли қамоқхонада икки мингдан ортиқ маҳбус исён кўтарди.\nУлар қамоқхонада маҳбусларнинг сақланиш шароитидан норози. Озодлик радиоси мухбирининг хабар қилишича, маҳбуслар қамоқхона маъмурияти билан ҳамкорликда гумон қилиб, 2 маҳбусни ўлдириб юборган.\nКеча оқшомданоқ бошланган тартибсизлик туфайли қамоқхона хизматчилари у ерни ташлаб чиқишга мажбур бўлди. Қамоқхона ҳозирда кучайтирилган тартибда қўриқланмоқда.


қўйди. Бу ҳақда ЎзА хабар берди. Хабарда қайд этилишича, бугун, 9 май куни Тошкентдаги Хотира майдонига сенаторлар ва депутатлар, ҳукумат ...\nЭксклюзив видео. Мени кутгил ва мен қайтарман\n9 май — Хотира ва қадрлаш куни. Фашизм устидан қозонилган ғалаба нишонланадиган кун. Иккинчи жаҳон урушида ҳалок бўлганлар хотирланадиган, ҳаётлари ...\nайланади Ўзбекистон Республикаси Президенти Шавкат Мирзиёев эртага, 9 май куни Хотира ва қадрлаш куни муносабати билан Тошкент шаҳрида амалга ... ёш келади. Урушни лаънатлайди. «Урушни кўрманглар!» деб дуо қилади. 9 май куни пойтахтимиздаги Миллий боғдан байрам салюти отилади Хотира ...\nвазирлиги томонидан Ўзбекистон Миллий боғнинг «Наврўз» майдонидан 9 май куни соат 21.00да байрам салюти (фейерверки) отилади. Бу ҳақда «Xabar.uz»га ...\nРеспубликаси Президенти Шавкат Мирзиёев эртага, 9 май куни Хотира ва қадрлаш куни муносабати билан Тошкент шаҳрида амалга оширилган бунёдкорлик ишлари билан танишиши ва байрам тадбирида иштирок ... ҳайкалини бориб кўриши кутилмоқда. Шунингдек, давлат раҳбари 9 май — Хотира ва қадрлаш куни муносабати билан ташкил этиладиган маросимда ...\nташрифи ҳар гал байрамга айланиб кетади. Бу гал ҳам шундай бўлди. 9 май... Собиқ иттифоқ қайтишидан хавотирланманг! Бугун уруш йилларининг ... ҳозирда даврамиз тўрида ўтирган мана шу боболаримиз ғалабаси! 9 майдан бошланаётган ёхуд унутилаётган тарих Ҳар йили 9 май яқинлашаверса ...\nрағбатлантириш тўғрисида»ги фармонига кўра, мамлакатимизда 9 май — Хотира ва қадрлаш куни ўтказилиши, шунингдек, Иккинчи жаҳон урушида ...\nМаҳкамасининг 2018 йил 26 апрелдаги фармойишига мувофиқ, 9 май — Хотира ва қадрлаш куни муносабати билан Иккинчи жаҳон уруши қатнашчилари ва ногиронларига қимматбаҳо қўл соатлари совға қилинмоқда. Маданият ...


Жиззахда Шароф Рашидов ёдгорлиги очилди\n31 октябр 2020, Тошкент вақти: 00:23\nЖиззах вилояти Шароф Рашидов туманидаги Рашидов бюсти. Фотосурат Жиззах вилоят ҳокимлигининг jizzax.uz сайтидан олинди.\nЖиззахдаги Шароф Рашидов туманида Ўзбекистоннинг Совет Иттифоқи пайтидаги собиқ раҳбари Шароф Рашидовга ёдгорлик ўрнатилди.\nТуман марказий майдонига ўрнатилган бюстнинг очилиш маросимида собиқ раҳбарнинг қизи Сайёра Рашидова, давлат ва жамоат ташкилоти вакиллари иштирок этди.\nПрезидент шавкат Мирзиёев 27 март куни Шароф Рашидовнинг юз йиллигини тантанали нишонлаш тўғрисидаги қарорни имзолаган эди.\nҚарорга асосан, Рашидов туғилиб ўсган Жиззахда давлат арбобининг мемориал уй музейи очилади, Рашидов қаламига мансуб китоблар қайта нашр этилади, шунингдек ҳужжатли фильм суратга олинади.\nЎтган йили Олий Мажлис Сенати Жиззах вилояти Жиззах туманини Шароф Рашидов туманига айлантирилиши тўғрисидаги қарорни тасдиқлаган.\n1917 йилда туғилган Шароф Рашидов 1959-1983 йиллар давомида Ўзбекистон коммунистик партияси Марказий қўмитасининг 1-котиби лавозимида 24 йил ишлаб, республикани бошқарган эди.


Халқаро вақтлар орасидаги тафовутдан воз кечиш мумкинми? » Скачать музыку бесплатно новинки музыки 2016-2017\nХалқаро вақтлар орасидаги тафовутдан воз кечиш мумкинми?\nВақтлар аро тафовутлар йирик корхона, ташкилотларга муаммолар туғдиради. Дунёнинг бир қисмида иш соатлари тугаса, иккинчи бир қисмида эндигина иш бошлашади. Электрон мактубларга жавоблар кейинги иш кунига келади. Умумий халқаро мажлислар учун нейтрал ҳудудни танлашга тўғри келади. Вақти фарқ қиладиган бошқа жойдан келганлар “жетлаг”га дуч келадилар – организм бирмунча “эски” вақт бўйича ”яшайди”, биоритмлар бузилиб, умумий аҳволнинг ёмонлашишига сабаб бўлиши мумкин. Бутун дунёда вақт умумжаҳон мувофиқлаштирилган вақт асосида ҳисобланиб, унинг бошланғич нуқтаси Гринвич меридианидир. Ҳозирги вақт тизимига Буюк Британияда темир йўлларнинг ривожланиши сабаб бўлган бўлиши мумкин, чунки ундан аввалги вақт тизими (қуёш асосида) поезд жадвалида турли тушунмовчиликларга сабаб бўлган. Россияда 2014 йилдан 11 соат минтақаси ўрнатилган. Якутиянинг ўзида уч хил соат минтақаси мавжуд. Лекин барча шаҳарлар пойтахт вақти билан иш кўришга мажбур бўладилар. Баъзан янги соат минтақасини киритиш сиёсий аҳамият ҳам касб этади. 2015 йилнинг августида Шимолий Корея Япониядан озод бўлганларининг 70 йиллиги муносабати билан мамлакат соат вақтини ярим соат олдинга суриб ўз вақт минтақаларини туздилар. Мэриленд штати Жон Хопкинс Университетида дарс берувчи икки изланувчи - иқтисодчи Стив Хэнк ва физик Ричард Генри бутун дунёни ягона вақт минтақасига ўтказиш ҳақида ташаббус билдиришди. Уларнинг фикрича, дунёда соат минтақасини асосан сиёсий мақсадларда ўзгартирилади. Ягона соат минтақаси тизимига ўтишга асосий сабаб эса: интернет. Интернет майдон ва вақт тушунчаларини деярли йўққа чиқарди ва бизни дунё учун бир хил вақт тизимига ўтишимизга замин яратди. Медведев Россия президенти бўлган даврларда мамлакатда вақт тафовутларини қисқартиришга уринган, лекин Госдума тўрт йилдан сўнг унинг бу харакатларини рад этди. Кризис даврида иқтисодий мақсадларда Индонезия ўзининг уч соат минтақалардан иккитасидан воз кечиб, ягона Сингапур вақтига ўтган. Лекин ягона соат минтақаси ўзига яраша ноқулайликлар туғдиради. Бутун дунё одамлари ўз одатларини ўзгартиришларига тўғри келади. Нью-Йоркда эрталаб соат саккизда ёруғ бўлади, Москвада эса бу пайт қош қорайишни бошлайди, демак россияликлар тахминан ярим кечаси уйғонишига тўғри келади. Умуман олганда, ягона соат минтақасини фақатгина онлайн оламдагина тадбиқ қилиш мумкин. Оммавий ягона соат минтақасини ташаббускорлар 2018 йилнинг 1 январига қадар йўлга қўймоқчилар, уларнинг режалари бўйича ўша пайтдан универсал тақвим ҳам тадбиқ этилади, албатта, уни қабул қилишса. Бу тақвимнинг ўзига хослиги унинг мўътадиллигидадир. Яъни, ҳар янги йил душанба 1 январдан бошланади, уч ой (30 кун, 30 кун ва 31 кун)лик уч фаслга бўлинади ва 364 кун давом этади. Беш-олти йилда бир марта (2020, 2026, 2032, 2037, 2043, 2048 йилларда ва ҳ.к.) астрономик вақт ва тақвимдаги йиллар билан тафовутини ўрнини босиш учун битта қўшимча ҳафта қўшилади. Manba: xabardor.uz


20:00 28.07.2020 (Янгиланган 12:24 29.07.2020)\nЎзбекистонда хизмат кўрсатган хонанда Руслан Шарипов 54 ёшида вафот этди. Бу ҳақда Ўзбекистон Республикаси Маданият вазирлиги матбуот хизмати маълум қилди.\nТОШКЕНТ, 28 июл — Sputnik. Ўзбекистонда хизмат кўрсатган хонанда Руслан Шарипов 54 ёшида вафот этди.\nРуслан Шарипов Тагирович 1966 йил 10 сентябрда Самарқанд шаҳрида туғилган. Шарипов нафақат қўшиқчи, балки мусиқачи ва бастакор бўлган: “Болалар”, “Сетора”, “Байт” каби машҳур гуруҳларга асос солган.\nБундан ташқари, “Шаҳзод” ва “Хўжа” гуруҳларининг машҳур қўшиқларини басталаган.\nУнинг ижросидаги “Яйра Ўзбекистон”, “Салом, Наврўз”, “Ҳаёт”, “Отажоним”, “Гўзал ёр”, “Тоғда ўсган қиз” каби кўплаб қўшиқлар мухлислар қалбидан жой олган. Юлдуз Усмонова билан дуэт қўшиқ куйлаган.\nШарипов шахсий ҳаётидаги қийинчиликлар туфайли саҳнани тарк этганди.


Самарқандни зиёрат қилган инсонлар кўзида қувонч балқиди - Hidoyat.uz\nСамарқандни зиёрат қилган инсонлар кўзида қувонч балқиди\nАсосий саҳифа Янгиликлар Ўзбекистон янгиликлари Самарқандни зиёрат қилган инсонлар кўзида қувонч балқиди\nЧоп этилди Fevral 15, 2019 Самарқандни зиёрат қилган инсонлар кўзида қувонч балқидиda fikr bildirishni o'chirish\n13 февраль куни “Вақф” хайрия жамоат фонди Тошкент шаҳри ва Тошкент вилоятида истиқомат қилувчи эшитиш ва гапириш билан боғлиқ ногиронлиги бўлган шахслар учун Самарқанд вилоятига зиёрат саёҳати ташкил этилди.\nУшбу саёҳатга 40 нафар кишилар жалб этилган бўлиб, саёҳатдан Самарқанддаги бир қанча зиёратгоҳларни зиёрат қилишлари, Ислом динининг кенг ёйилишида ўз ҳиссаларини қўшган уламолар ҳаққига дуои тиловатлар қилишни мақсад қилинган.\nЎзбекистон мусулмонлари идораси қошидаги “Муслим-тур” сайёҳлик компанияси ташкилотчилигида зиёратчилар Самарқанд томон йўлга чиқдилар.\nЗиёрат одоблари, зиёратгоҳлар ҳақида зиёратчиларга маълумот берилиб, муқаддас қадамжоларни зиёрат қилиш савобли амал эканлиги тушунтирилди.\nОдамлар орасида ғийбат қилиш ҳоллари кўп учрамоқда. Илтимос, бунга динимизнинг кўрсатмаси ҳақида маълумот берсангиз.\nҒийбат гуноҳи кабиралардан биридир. Фақиҳ Абу Лайс Самарқандий айтади: “Бир кишидаги айб-нуқсонни бошқаларга айтиб юриш ғийбатдир. У қилмаган ишни ёки унда йўқ нарсани айтиш туҳматдир”.\nАллоҳ таоло бундай огоҳлантиради:\n«Эй мўминлар! Кўп гумон(лар)дан четланингиз! Чунки баъзи гумон(лар) гуноҳдир! (Ўзгалар айбини қидириб) жосуслик қилмангиз ва бирингиз бирингизни ғийбат килмасин!\nСизлардан бирор киши ўзининг ўлган биродарининг гўштини ейишни хоҳлайдими?!» (Ҳужурот сураси, 12-оят).\nАбу Саъид Худрий розияллоҳу анҳу ривоят қилади: Пайғамбаримиз саллаллоҳу алайҳи васаллам бундай дедилар: «Исро кечаси бир қавм танасидаги бир қисм гўштни кесиб, уни еб турганларида, уларнинг олдидан ўтиб қолдим. Шунда уларга Жаброил алайҳиссалом “Биродарларингизнинг гўштини еганингиздек, еяверинглар”, деб айтди. Мен ҳайратланиб: “Эй Жаброил, улар кимлар эди?” деб сўрадим. Жаброил: “Улар умматларингиз орасидаги ғийбатчилардир”, деб жавоб берди» (Имом Аҳмад ва Имом Абу Довуд ривояти). Валлоҳу аълам.


Британиянинг Эрондаги элчиси Роберт Макэр\nБританиянинг Эрондаги элчиси Роберт Макэр Теҳронни тарк этди. Бу ҳақда Tasnim нашри хабар берди.\nМакэр аввалроқ Эрон Украинанинг йўловчи самолётини уриб туширганини тан олгандан кейин бошланган норозилик намойишларида иштирок этган. Полиция томонидан ушланган фаоллар орасида Британия элчиси ҳам бўлган.\nЭрон оммавий ахборот воситалари маълум қилганидек, Макэр Теҳрондаги Амир Кабир номидаги университетда ўтган намойишларда “гиж-гижлаш билан шуғулланган ҳамда баъзи радикал ҳаракатларга бошчилик қилган”.\nШундан кейин Эрон ташқи ишлар вазирлиги британияликни чиқариб юбориш билан таҳдид қилган. Макэр ўз айбини рад этган. Унинг таъкидлашича, у авиаҳалокат қурбонлари хотирасига бағишланган акцияга таклиф қилинган, аслида эса акция иштирокчилари ҳукуматга норозилик билдириш учун йиғилган бўлганлар.\nБританиялик Эронни нима учун тарк этгани номаълум. Тахминлардан бирига кўра, Теҳронда унга қарши кайфиятлар кучайган ва шу сабабли унга бу ерда қолиш хавфли бўлиб қолган.


Қачон вояга етамиз? | Fayzbog.uz\nКечаги диний соҳага оид кўрсатувдан хулосаларим:\n1. Жаноб Нурииймон Абулҳасан болаларнинг масжидга чиқиши ҳақидаги саволга жавоб бераркан, тарихдан мисол келтириб, буюк аждодларимиз «фақатгина диний билимларни эгаллаб, бошқасини керак эмас, дейишмаган», деган фикрни аргумент тарзида келтирди. Бу тўғри. Бу аргументни ҳозирги кунга боғлаш эса — хато. Бугун Ўзбекистонда айнан шу ақидада бўлган, болаларига фақатгина диний илм бериб, масжидга олиб бориб, мактабга умуман бордирмаётган, дунёвий илмни керак эмас, дейдиган ота-оналар борлигига ишонмайман. Бундай мутаассиб оилалар бўлганида, аллақачон йўлини кўрсатиб қўйишган бўларди. Мабодо, сўнгги «эркинликлар шамоли»да бир-иккита шундайи чиққан бўлса, уни бутун бошли жамиятга қарши аргумент сифатида қўллаш мантиққа зид.\n2. «Мактаб ёшдаги болаларга энг катта фарзи айн — илм олиш». Буни аҳли илмлар тушунтириб беришса яхши бўларди. Мактаб ёши 7 дан 17-18 ёшгача эканлигини назарда тутсак, катта синфлардаги барча ўғил қизлар балоғатга етган ҳисобланади. Уларга намоз, рўза ва бошқа амалларнинг фарз бўлиши аниқ. Илм олиш намоздан ҳам катта фарз бўлиши мумкинми? Бир фарзни иккинчисидан устун қўйиб бўладими?\n3. «Ҳадис мусобақасини ташкил этганимизда болалар машина ютволаман деб, мактаб илмларини ташлаб, ҳадис ёдлашга тушди».\nВаллоҳи, бу гапга ҳам ишонмадим. Майли, машина ютиб олишни орзу-мақсад қилгани ростдир. Лекин мактабга бормасдан фақатгина шу мусобақага тайёргарлик кўрганига ишониш қийин. Бизда мактабга чиқмаган боланинг ота-онаси жавобгарликка тортилади-ку.\n4. «Мактабнинг илмини ташлаб, масжидга боряпти… (илмий) эҳтиёжини масжид домласидан сўролмайди, сўраса ҳам домланинг вақти бўлмайди. Кейин … ҳужрага боради. У ердан Сурияга борадиган, портлатадиган…».\nУзр, Ўзбекистонда ҳужралар қолмагани кундек равшан-ку. Ҳужраларни таг-туги билан тугатиб бўлинган-ку. Сўнгги 1 йилда масжидга чиққан қайси бола «ҳужра»га кетиб қолибди? Масжид домласи нима учун саволларига жавоб бермаслиги керак? Агар масжидга бормаса, масжид имоми жавоб бера олмаса, қаердан олсин жавобни. Интернет-шайхлариданми?\n5. «Одамлар болаларини мода учун масжидга жўнатяпти». Бунга изоҳ ёзишим шарт эмас.\n6. «Аждодларимизга муносиб авлод бўлишимиз керак. Фалакиётни, тиббиётни ким эгаллади? Мактабни битириб, вояга етгандан сўнг диний ўқув юртларда ўқийверишсин. Имом Бухорий юртида Имом Бухорийларни тарбиялашимиз керак».\nҲали вояга етмасданоқ, фалакиёт устози Мирзо Улуғбек 8 ёшида, тиббиёт устози ибн Сино 10 ёшида, Имом Бухорий 7 ёшида ҳофизи Каломуллоҳ бўлишган. Дунё тиббиёти оталаридан Абу Али Ибн Сино ҳам болаларга гўдаклигидан Қуръони Каримни таълим бериш зарурлигини ва бу унинг саломатлигида муҳим аҳамиятга эга эканини айтган.\nЭнди Бухорийнинг авлодлари кел қўй, олдин мактабни битирсин, вояга етсин, сўнг масжидга боради, диний илмни олаверади, деб турсак, қачон Бухорийлар чиқади? Диний академия, марказларимизни номларига қўйган Нақшбандий, Марғилонийлар қачон чиқади? Вояга етганимиздами? Қачон вояга етамиз?\nУведомление: Қачон вояга етамиз? | PROTODAY.UZ


Беруний Алимов: Ўзбекистоннинг туристик шиори кутилган натижани бера олмаслиги мумкин – Beruniy Alimov\nИлмий изланишлар, қўлланмалар, маърузалар\nМЕДИА МУҲИТДА ЎЗБЕКИСТОН ИМИЖИ\nЯнги қўлланма / New Handbook / Новое пособие /\nОммавий ахборот воситаларида зўравон экстремизм, радикализм ва терроризм масалаларининг ёритилиши: назария ва амалиёт\nЯнги китоб / New Book / Новая книга\nFirst online book in the history of Journalism Education in Uzbekistan\nБеруний Алимов: Ўзбекистоннинг туристик шиори кутилган натижани бера олмаслиги мумкин\nҲар қандай мамлакат имижининг ўлчов мезонлари қаторида туризм соҳаси алоҳида ўрин тутади. Бунда хусусан, хорижликларнинг мамлакатни бориб кўришга бўлган қизиқишлари, маҳаллий шарт-шароитлар, табиатнинг гўзаллиги ва инсон қўли билан яратилган диққатга сазовор жойларнинг мавжудлиги эътиборга олинади.\nРасмий маълумотларга кўра, ўтган 2018 йилда Ўзбекистонга 5 миллиондан зиёд хорижий сайёҳ ташриф буюрди. Уларга 795 та туристик компания хизмат кўрсатди. Муҳими, келаётган туристлар учун янги қулайликлар яратилмоқда. Хусусан, республикага виза олиш бир мунча енгиллаштирилди.\n«Ўзбекистонда туризмни тезкор ривожлантириш бўйича қўшимча чора-тадбирлар тўғрисида»ги Президент фармони қабул қилинди.Фармон билан Ўзбекистон Республикасида 2019-2025 йилларда Туризмни ривожлантириш концепцияси ва чора-тадбирлар режаси тасдиқланди. Унга кўра, 2019 йилнинг 1 февралидан 45 та давлат фуқаролари учун 30 кунлик муддатга визасиз режими жорий қилинди.\nМамлакат имижи тушунчаси турли ахборот оқимларининг кенгайиши баробарида журналистика фанининг олдига янги вазифаларни қўя бошлади. У эндиликда назарий ва амалий масала сифатида жиддий тадқиқот объектига айланди.\nНазарий жиҳатдан олиб қаралганда, мамлакатнинг халқаро имижи барқарор константа (лотин. сonstans – доимий, ўзгармайдиган, муқим) бўлиб, у узоқ йиллар мобайнида жаҳон ҳамжамияти онгида ўрнашиб қолади. Ўрнашиб қолган тасаввурни ўзгартириш эса осон кечмайди.\nДейлик, Англиянинг “консерватизм ўлкаси”, Италиянинг “мафия макони”, Таиланднинг “туристик жаннат” деб таърифланиши дунё жамоатчилиги орасида яхши маълум. АҚШ Президенти Р. Рейген СССРга “ёвузлик салтанати”, Эрон Президенти Хумайни АҚШга “тўнғич иблис” деб ном берганини тарихдан биламиз.\nБундай ёрлиқлар қўллаш ўтган асрларда ҳам, яъни, ҳали PR фани шаклланмаган пайтда ҳам одатий ҳол ҳисобланган. Жумладан, Эронни “Форс кўрфази жандарми”, Хива хонлигини “Ўрта Осиё Жазоири” деб аташ урф бўлган.\nМустақиллик йилларида Ўзбекистоннинг минтақавий имижи географияси кенгайди. Чунончи, Тошкент ислом маданияти пойтахти, Элликқалъа кўҳна маданият ўчоғи, Сурхондарё (Термиз) цивилизация бешиги, Асака автосаноат маркази, Навоий замонавий халқаро ҳаво дарвозаси сифатида хорижий ОАВда тилга олинмоқда.\nXX асрнинг 50-йиллари ўрталарида Д.Огилви Лотин Америкасида жойлашган Пуэрто-Рикодек мўъжаз бир давлатнинг ташқи нуфузи масаласини тарихда биринчи марта бренд сифатида кўтариб чиққан. Мутахассиснинг бундан кўзлаган асосий мақсади америкаликларнинг ушбу мамлакатга бўлган салбий муносабатини ўзгартириш ва мамлакатга сайёҳларни кўпроқ жалб этишдан иборат эди. Натижада Пуэрто-Рико ташқи дунё тасаввурида нотинч бир давлатдан тарихан бой ва маданияти ўзига хос Ренессанс даврини бошдан кечираётган давлатга айланган. Шу тариқа бу кичик, кўзга кўринмас диёрга ривожланган Ғарб мамлакатларидан ташриф буюрувчиларнинг сони кескин кўпайишига эришилган.\nҚайд этиб ўтиш керак, мамлакат имижига баҳо берилганда туризмдан ташқари яна бешта жиҳат инобатга олинади. Булар – мамлакат одамлари, ўзига хос маданий меросга эгалиги, ҳукуматнинг очиқлиги, унинг халқ олдидаги нуфузи, мамлакатнинг хорижга сотаётган маҳсулотлари сифати, сармоявий ва имиграцион шароитлар.\nМамлакат имижида туризмнинг тутган ўрни ҳақида сўз борар экан, дунё мамлакатларининг сайёҳлик шиорлари ҳақида ҳам тўхталиб ўтиш зарур.\nНазаримизда Ўзбекистоннинг туристик шиори – “Табиий бетакрор!”\n(инг. Naturally irresistible!) кутилган натижани бера олмаслиги мумкин. Чунки у бошқа мамлакатлар шиорлари билан солиштирганда ўйлаб топилган, ғализ, нотабиий тушунчага ўхшайди. Ваҳоланки, Ҳиндистоннинг «Ҳайратомуз Ҳиндистон» (Incredible India), Туркиянинг «Бизнинг меҳмонимиз бўлинг»(Be our guest) ва Хитойнинг «Хитой аввал бундай бўлмаган»(China Like Never Before) шиорлари бир мунча мафтункор эшитилади.\nЎзбекистон туризм саноатини ривожлантириш, иқтисодиётнинг тез ўсишини таъминлашда унинг ролини ошириш, янги иш ўринлари яратиш, дунё бозорида миллий туристик маҳсулот салоҳиятини юксалтиришга хизмат қилувчи барча шароитлар яратилмоқда.\nМазкур фаолият миллий туризм соҳасини ахборот билан таъминлаш, туристик операторлар учун замонавий ахборот технологиялари ечимлари ва компьютер дастурларини ишлаб чиқиш, ахборот бозори субъектларига уйғунлашган ҳолда ишлаш, халқаро миқёсда мамлакатимиз нуфузини ошириш бўйича оммавий ахборот воситаларида кенг тарғибот ишларини олиб боришни тақозо этади.\nКузатишлар шуни кўрсатадики, сўнги даврда хорижий ОАВда Ўзбекистон билан боғлиқ чиқишларнинг кўпчилигини туризм мавзусидаги мақолалар ташкил этади. Масалан, АҚШ пойтахти Вашингтонда нашр қилинадигин “The Diplomat” журналида республикамизга дунёдаги 45 дан зиёд мамлакат фуқаролари учун туристик виза бекор қилинганлиги ҳақида мақола эълон қилинди.\n“Бу Президент Ш.Мирзиёевнинг ислоҳотлар дастуридан ўрин олган виза либерализациясининг амалга оширилганлиги билан боғлиқ”, – дейди америкалик травел журналист Катерин Путз.\nНью-Йорк шаҳрида анъанавий тарзда ўтказиладиган “The New York Times Travel Show 2019” йирик халқаро туризм кўргазмасида дунёдаги 150 та давлат қаторида Ўзбекистон компаниялари ҳам иштирок этганлиги ҳақида “Дунё” ахборот агентлиги хабар тарқатди. Қайд этилишича, “юртимиз вакилларининг ушбу тадбирда иштирок этишлари туризм жабҳасида хорижлик шериклар билан ишбилармонлик алоқаларини ўрнатиш имконини берди. Хусусан, The New-York Times нашри билан NYT Journey бренди остида Буюк ипак йўли бўйлаб жамоавий турлар ташкил этиш бўйича келишувга эришилди”.\n“Ўзбекистон Марказий Осиёнинг энг сир-синоатга бой ўлкаси ҳисобланади. Мамлакатга виза олиш жараёни анча осонлашди. Хива, Бухоро ва Хива шаҳарларида танишиш керак бўлган жойлар жуда кўп”, – деб ёзади британиялик саёҳатчи журналист Ҳейзл Плаш. “The Telegraph” газетасида эълон қилинган ушбу мақола “Ўзбекистон: сиз бориб кўрмаган энг ажойиб мамлакат” сарлавҳаси остида эълон қилинган.\n“Россиялик туристлар Ўзбекистонга кўпроқ боришмоқда” деб номланган мақола “РИА Новости” ахборот агентлиги сайтида эълон қилинди. Унда қайд этилишича, 2018 йил давомида ушбу мамлакатдан республикамизга келган туристлар сони 270 мингдан ошиб кетган. Бу кўрсаткич сайёҳлар оқимининг олдинги даврга нисбатан уч баробар ортганлигини тасдиқлайди.\nЮқорида келтирилган мисоллардан кўриниб турибдики, уларда биринчидан туристлар учун Ўзбекистонда қизиқарли ҳудудларнинг мавжудлиги, иккинчидан виза олиш билан боғлиқ либерализация жараёнларига эътибор қаратилади ва шу асосда маъно-мазмун жиҳатдан бир-бирига яқин бўлган семантик фреймлар юзага келади.\nТуризмни ривожлантириш давлат қўмитаси томонидан 72 та давлатдан келган 5,7 минг нафар сайёҳ орасида тадқиқот ўтказган. Маълум бўлишича, туристларнинг кўпчилиги дўстлари ва оила аъзолари, шунингдек, ижтимоий тармоқлар орқали берилган маслаҳатлар асосида Ўзбекистонга келишга қарор қилишган. Қолаверса, газета ва журналлар, телевизион ҳужжатли фильмлар ва янгиликлар дастурлари ҳам бу борада муҳим ўрин тутиши маълум бўлган.\nДемак, Ўзбекистоннинг туристик жозибадорлиги ошишига хизмат қилувчи долзарб ахборот ресурсларини, Ўзбекистоннинг ноёб тарихи, ўтган буюк алломалари ва олимлари, диққатга сазовор жойлари, миллий таомлари, анъаналари ҳақида ҳужжатли фильмлар ва телекўрсатувлар яратиш ва тарқатишни кўпайтириш зарур.\nБунда туристларни нафақат жалб этишга эътибор қаратиш зарур. Токи улар мамлакатга яна мунтазам равишда ташриф буюришсин ва ўз давлатларидаги дўстларига ҳам буни тавсия этишсин.\nКелаётган ҳар бир сайёҳ диққатга сазовор жойларни томоша қилишдан ташқари тўлақонли туристик маҳсулотлардан баҳраманд бўлишга ҳақлидир. Бунинг учун ҳудуд имижини шакллантириш бўйича алоҳида дастурларни жорий этиш керак бўлади.\nХалқаро медиа маконда туристик имижни мустаҳкамлаш учун қуйидаги ишларни амалга ошириш керак:\nУмуман олганда жаҳон медиа маконида Ўзбекистон имижини шакллантириш ва уни ҳимоя қилишнинг ягона давлат стратегиясини (дастури) ишлаб чиқиш зарур. Мамлакатнинг ижобий имижи бўйича миллий стратегияни амалга оширувчи ташкилотни аниқлаш, белгилаш керак бўлади. Миллий брендинг бўйича Президент кенгаши / Presidential Council on National Branding ташкил этиш лозим.\nАмалга оширилиши зарур бўлган комплекс чора-тадбирлар қаторида қуйидагиларни алоҳида санаб ўтиш мумкин:\nI. Минтақавий (Марказий Осиё, МДҲ, ШОС) ва глобал ахборот маконидаги ОАВ билан тенг рақобат олиб борувчи йирик миллий медиа-холдингларни ташкил этиш;\nII. Ривожланган хорижий мамлакатлардаги ОАВ ва тадқиқот марказлари билан ўзаро ҳамкорлик алоқаларини янги босқичга кўтариш;\nIII. Етакчи хорижий тилларда эфирга узатиладиган сунъий йўлдош телеканалини ташкил этиш;\nIV. Хорижий давлатлардаги оммавий ахборот воситаларининг акцияларини, улушларини сотиб олиш ва улар билан тенг муносабатларга киришиш воситасида жаҳон медиа бозори (макони)га тўғридан-тўғри чиқиб олиш;\nV. Журналистика бўйича олий таълим муассасаларида “Трэвел-журналистика” (ингл. travel journalism) – йўналишини очиш ва уни ривожлантириш.\nБеруний Алимов, ЎзА\nЎзбекистоннинг янги медиа имижи қандай?\nНОВЫЙ МЕДИАОБЛИК УЗБЕКИСТАНА\nДЕМОКРАТИЯНИНГ ИЛҒОР МЕХАНИЗМИ\nTHE ROLE OF UZBEK INFORMATION AGENCIES IN THE DEVELOPMENT OF COUNTRY’S IMAGE\nДАВЛАТ ҲОКИМИЯТИ ВА БОШҚАРУВИ ОРГАНЛАРИ АХБОРОТ ХИЗМАТИ ХОДИМИНИНГ ИМИЖИНИ ШАКЛЛАНТИРИШ. РАСМИЙ МУЛОҚОТ ЭТИКАСИ.\nБеруний Султонович АЛИМОВ\nБлогер, таржимон, собиқ дипломат, филология фанлари бўйича фалсафа доктори, PhD\nfacebook.com linkedin.com youtube.com\nБеруний Алимовнинг муаллифлик сайти | Author's site Beruni Alimov


Фарғона вилоятининг Бувайда тумани ҳокими Бекзод Ибрагимов 2019 йил 28 январдаги қарори билан 2015 йилдан буён фаолият юритаётган “Сиддиқжонобод оқ олтин хирмони” фермер хўжалигининг ер майдонини давлат захирасига олиб қўйди.\n49 йилга ижарага берилган 80,89 гектар майдонда фермер хўжалиги раҳбари Набижон Шамшиддинов уч ўғли, келинлари, аёли, хонадонидаги жамики меҳнатга яроқли 15 киши билан деҳқончилик қилиб келаётган эди.\nҲоким эса бу катта оиланинг ризқини таъминлаб келаётган ерини тумандаги “Қўрғонобод ҳамкори” ММТП ҳудудидаги “Жаннат диёр” фермер хўжалигига бириктириб берди.\nНабижон Шамшиддинов адолатсизлик юзадан туман ва вилоят прокуратурасига шикоят қилганидан кейин прокуратура ҳоким қарорини бекор қилиш ҳақида протест киритди.\nШундан кейин ҳоким 2020 йил 26 февралда ўзининг аввалги қарорини бекор қилди. Бундан қувонган фермер яна ишга киришиб, ерларни ҳайдади, ғаллани сувга қондирди. Ҳатто бу орада 22 гектар майдонга чигит экишга ҳам улгурди.\nНабижон Шамшиддинов туман ҳокими 2019 йил 26 мартда иккинчи қарорини чиқариб, фермер хўжалиги ерларини яна давлат захирасига қайтарганини билмасди.\nБу қарорга “Сиддиқжонобод оқ олтин хирмони” фермер хўжалигининг ер участкасини узоқ муддатли ижарага олиш шартномаси давлат рўйхатидан ўтмагани асос қилиб олинган.\nУнда нега 2015 йилдан буён ишлаётган фермерга ер участкасига бўлган ҳуқуқ расмийлаштирилмагани масала энди чиқади. Хўп, бундай ҳуқуқ расмийлаштирилмаган экан, энди ерни дарҳол олиб қўймай, уни қонунийлаштириб бериш шунчалик қийинми?\n“Хонадонимда ишга яроқли 15 киши бор. Чигитни экиб бўлдим. Нега чигит экилганда, буғдой пишиғига оз муддат қолганда ерим туман захирасига олиняпти? Пахта экишга ҳам бор маблағимни ўз ҳисобидан сарфладим-ку”, деб куйинади фермер.\nБувайда тумани ҳокимлиги ахборот хизмати “Сиддиқжонобод оқ олтин хирмони” ер майдони давлат захира ерлари ҳисобига қайтарилишини Вазирлар Маҳкамасининг фермер хўжаликлари ерларини мақбуллаштириш тўғрисидаги 2019 йил 9 январдаги қарори билан изоҳламоқда.\nЛекин ахборот хизмати берган маълумотда асос сифатида туман ҳокимининг прокуратура протести асосида бекор қилинган қарори келтирилган. Қолаверса, фермер хўжалиги ердан оқилона фойдаланмагани, турли хизматлар ва маҳсулотлар учун қарздор бўлиб қолгани иддао қилинган.\n“Бу важлар мен шикоят қилишни бошлаганимдан кейин ўйлаб топилганга ўхшайди. Чунки менинг қўлимда “Агробанк”дан “қарздорлиги йўқ”, деган маълумотнома турибди”, дейди еридан айрилган фермер.\nФермернинг шунча айби бор экан, нега туман прокурори фермерга ерини қайтариш тўғрисида протест киритади? Бундан ташқари, жорий йилнинг 26 февралида туман ҳокими фермерга ерини қайтариш ҳақида қарор чиқарган. Орадан бир ой ўтиб эса яна ер олиб қўйиляпти.\nАжабтовур яна бир воқелик. Фермер хўжалиги ерлари захирага қайтарилган бўлса-да, фермерга туман ҳокимлиги томонидан ҳар йилги мажбуриятлари ҳисобидан 2 қути ипак қурти берилган. Ҳозирги кунда фермер оиласи билан ипак қуртини парвариш қилмоқда.\ndata-title="Яна ер можароси. Бувайда ҳокими фермер ерини олиб қўйди" data-description="<!-- wp:paragraph --> <p>Фарғона вилоятининг Бувайда тумани ҳокими Бекзод Ибрагимов 2019 йил 28 январдаги қарори билан 2015 йилдан буён фаолият ..." data-image="https://eltuz.com/wp-content/uploads/2020/05/rasm429749.jpg" data-url="https://eltuz.com/elak/214029/" data-services="facebook,odnoklassniki,twitter,telegram" data-counter="ig">


Ўзбекистон фуқаролари ҳам мамлакат ичида туристик йиғим тўлайдиган бўлди\n21:29 / 09.02.2021\nИчки ва зиёрат туризмини ривожлантиришга оид президент фармони эълон қилинди.\nФармонга асосан, 2021 йил 1 мартдан бошлаб, Ўзбекистон фуқаролари ва Ўзбекистонда доимий яшовчи фуқаролиги бўлмаган шахслардан жойлаштириш воситасида, улар яшаган ҳар бир кун учун туристик (меҳмонхона) йиғим ундирилади.\nЙиғим миқдорини Вазирлар Маҳкамаси белгилайди.\nМаълумот учун, айни пайтда туристик йиғимни фақат хорижлик сайёҳларга хизмат кўрсатган жойлаштириш воситалари тўламоқда.\nМаҳаллий аҳолидан йиғиладиган туристик (меҳмонхона) йиғим ички туризмни тарғиб қилиш ва рағбатлантириш, туризм мавсуми паст бўлган даврда жойлаштириш воситаларининг бандлигини таъминлашга қаратилган чора-тадбирларни молиялаштиришга йўналтирилади.\nФармонга биноан, хорижий авиакомпанияларнинг Индонезия, Бангладеш ва Малайзия мамлакатларидан хорижий туристларнинг Ўзбекистонга саёҳатларини ташкил этишга қаратилган ҳамда «Умра+» дастури доирасидаги Ўзбекистонга авиапарвозлари, қўниш ва учиш хавфсизлиги қоидаларидан ташқари, тўсқинликсиз амалга оширилади.\n16:33 / 21.04.2021\nАзиз Абдуҳакимов: «Самарқандда шанба ва якшанба кунлари меҳмонхоналар тўла бошлади»\n18:31 / 20.04.2021\n«Термиз – Фарғона – Термиз» авиарейси 10 майдан йўлга қўйилади\n14:40 / 13.04.2021\nТуризм ва спорт вазирлиги туризм соҳа вакилларига субсидияланиш тартибларини маълум қилди


1 майдан Ўзбекистонда нималар ўзгаради? | Ўзбекистон ва жахон янгиликлари\nИқтисод 1 май 14:28 1 011\n«Норма» нашри 1 майдан Ўзбекистонда кучга кирадиган қонунчиликдаги асосий ўзгартиришлар тўғрисида маълумот берди.\nДавлат бюджетидан молиялаштириладиган мактабгача таълим муассасаларида болалар таъминоти учун ота-оналар тўловининг миқдорлари оширилди. Илгаригидек, болалар боғчаси жойлашган жой ва унинг иш режими суммага таъсир кўрсатади. 2018–2019 йиллардаги ставкаларнинг солиштирма таҳлили – бу ерда.\nҚизилмия ва бошқа доривор ўсимликларни етиштириш ва қайта ишлаш ташкилотлари уюшмаси (бундан кейин – Уюшма) аъзоларига қўшимча талаблар амал қила бошлади. Хусусан, Уюшма аъзолари – қизилмия экстракти ишлаб чиқарувчилари 2024 йил 1 январгача ҳар йили 100 гектардан кам бўлмаган майдонда қизилмия плантацияларини ташкил этишлари шарт.\nХалқаро лабораторияларни аккредитация қилиш ташкилоти (ILAC) ва Халқаро аккредитация қилиш форумининг (IAF) тўлақонли аъзолари ҳисобланган мамлакатларнинг сертификатлаш органлари томонидан берилган мувофиқлик сертификатлари ёки синовлар протоколлари тақдим этилганда ўзларининг ишлаб чиқариш эҳтиёжлари, плантациялар ташкил этиш ҳамда қизилмия ва бошқа доривор ўсимликлардан юқори қўшилган қийматга эга бўлган маҳсулотлар ишлаб чиқариш учун Уюшма аъзолари томонидан олиб келинадиган товарларни сертификатлаш талаб этилмайди;\nжорий йилнинг 1 апрелидан 30 декабригача бўлган даврда Фанлар академиясининг ижобий хулосасини инобатга олган ҳолда Уюшма буюртманомасига кўра Давлат экология қўмитаси томонидан тасдиқланадиган қизилмиядан фойдаланиш учун қўшимча квоталар ажратилади.\nбиринчидан, аёллар меҳнатини муайян соҳа ёки касбларда қўллаш бўйича тақиқлар бекор қилинди (МКнинг 225-моддаси, шунингдекрўйхатга қаранг). Унинг ўрнига аёллар соғлиғига салбий таъсир этиши мумкин бўлган соҳа ва касблар тавсиявий рўйхати тасдиқланди;\nЎтган йилдан жисмоний шахсларнинг ўзбошимчалик билан эгаллаб олинган ер участкалари ёки иморат қуриш учун рухсатнома олмасдан қурилган турар жойларига нисбатан мулк ҳуқуқини эътироф этиш бўйича бир марталик умумдавлат акцияси ўтказила бошлади. Бунда бир қатор шартлар амал қилди, акция ўтказиш тартиби – бу ерда. Ушбу тадбир муддати 1 майда тугади.\nтўртинчи тоифали суд бошқарувчиси аттестатига эга бўлган ва Ўзбекистон суд бошқарувчилари ассоциацияси (бундан кейин – Ассоциация) аъзолари ҳисобланган шахслар суд бошқарувчиси этиб тайинланади;\nҳар бир якунланган тугатишга доир иш бўйича Давлат бюджети маблағлари ҳисобидан суд бошқарувчиларига ЭКИҲнинг 20 баравари миқдорида ҳақ тўланади;\nсолиқлар ва бошқа мажбурий тўловлар бўйича қарздорликни узишда тўланган қарз суммасининг 5%и миқдорида суд бошқарувчиларига қўшимча ҳақ тўланади;\nМамлакатимиз божхона чегараси орқали чарм ва мўйна хом ашёсини олиб чиқишни мониторинг қилиш тартиби жорий этилди. Бу ҳақда батафсил – бу ерда.


Тег: рибо | Azon.uz - Ахборот-таҳлилий портал\nАссалому алайкум. Оилалиман, 2 нафар фарзандим бор. Банкдан кредит олиб уй олса бўладими? Ўзим квартирада тураман. Ойлигим рўзғорга ва ижара пулига етади, фақат ортириб уй олиш учун йиғишга қийналяпман. Бир танишим банкдан уй учун кредит чиқариб бер\n19684 10:00 24.02.2020\n1573 18:40 03.02.2020\nРибо молидан еган бўлмаймизми?\n5581 05:05 06.09.2019\n748 10:45 29.06.2019\nИслом молияси ва бизнеси асослари тўғрисидаги ушбу мақоламизни эътиборингизга ҳавола қилмамиз\n2341 14:00 21.06.2019


Ўзбекистонлик ишчи Петропавловск–Камчатскдаги қурилиш майдонида ҳалок бўлди\n13:14 / 06.07.2015\nПетропавловск – Камчатск шаҳридаги «Глобус» савдо маркази биноси яқинида жойлашган қурилиш иншоотларидан бирида 38 ёшли Ўзбекистон фуқароси вафот этди. Бу ҳақда Всети-Петропавловск нашри хабар тарқатмоқда.\nМанбада ёзилишича, Россия тергов қўмитаси берган маълумотга кўра, 2 июль пайшанба куни мазкур қурилиш объектида ишлайдиган акасини кўргани келган ўзбекистонлик фуқаро 5 метрдан кам бўлмаган чуқурликка тушиб кетган ва бир неча оғир тан жароҳатлари олган.\nҚурилиш ҳудудига тезда тиббий ёрдам ходимлари чақирилган ва улар фуқарони маҳаллий касалхоналардан бирига олиб кетиш жараёнида жабрланувчи ҳалок бўлган.\nҲозирда мазкур ўлим сабабларини аниқлаш мақсадида суд-тиббий экспертиза жараёнлари олиб борилмоқда.


Юклар карвони йўлга чиқди\nЯқинларгача¸ Покистоннинг Ҳайбар довони орқали Афғонистонга ташилган НАТО таъминот юклари тез орада ўз йўналишини Тожикистон ва Ўзбекистон йўлларига бурадиган кўринади.\nАҚШ контр-адмирали Марк Ҳарничекнинг билдиришича¸ Ўзбекистон ва Тожикистон НАТО нинг Афғонистондаги коалиция кучларига мўлжалланган ноҳарбий юклари транзитига рози бўлган.\nЭндиликда расмий Тошкент ва Душанбе розилиги билан бу давлатлар ҳудудидан ҳафтасига 50 дан 200 га қадар контейнерда НАТОнинг Афғонистондаги қўшинларига мўлжалланган ноҳарбий юклар олиб ўтилади.\nТожикистон Ташқи ишлар вазири билан учрашувдан сўнг АҚШ контр-адмирали НАТО юклари транзити учун ҳам темир йўл, ҳам автомобил йўлларидан фойдаланиш масаласи муҳокама қилинганини маълум қилди.\n- Биз сизнинг давлатларингиздаги темир йўл ва автомобил қатновидан фойдаланиш имконларини муҳокама қилдик. Афғонистон билан чегарадош ҳар бир давлатнинг бу борада муҳим аҳамиятга эга экани сир эмас.\nАммо, Афғонистондаги базаларимизга нисбатан яқинроқ бўлгани боис, яъни масофа туфайли, Тожикистон анча муҳим нуқта, деди АҚШ қўмондонлигининг контр-адмирал Марк Харничек жума куни Душанбеда қилган баëнотида.\nАҚШ ҳарбийси баёнотидан бироз ўтиб, Тожикистон ташқи ишлар вазирлиги ҳам бу борада келишув имзоланганини маълум қилди.\nКонтр-адмирал Марк Ҳарничек сўзларига кўра, расмий Тошкент ҳам транзит қатновига розилик бергани ҳақда билдириш жўнатган. Аммо Ўзбекистон ҳукумати идоралари бу ҳақда ҳозирча сукут сақламоқда.\nХусусан, Ўзбекистон Мудофаа вазирлиги матбуот котиби Раҳимжон Нурназаров бу борадаги саволларимизга жавоб беролмаслигини айтди.\nРаҳимжон Нурназаров: Йўқ¸ мен бу тўғрида ҳеч нарса дея олмайман. Ҳеч қанақа қўшимча маълумот бера олмайман.\nОзодлик: Ўзи бу келишувга эришилдими ëки йўқми?\nРаҳимжон Нурназаров: Хабарим йўқ.\nАйни вақтда АҚШ нинг Тошкентдаги элчихонаси матбуот котиби Молли Стивенсон ҳам бу борадаги тафсилотлар билан АҚШ Мудофаа вазирлигига мурожаат қилишни тавсия этди.\nҲозирча Ўзбекистоннинг ўз ҳудуди орқали НАТО юклари ўтишига розилик бергани ҳақида фақат АҚШ томони маълум қилмоқда.\nДушанба куни АҚШ марказий қўмондонлиги қўмондони генерал Дэвид Петрэус Тошкентда бўлиб, президент Каримов билан, ундан сал аввал эса Душанбеда бўлиб, президент Имомали Раҳмон билан айни масалани муҳокама қилган эди.\nДемак, бу учрашувлар чоғида Ўзбекистон ва Тожикистон раҳбарияти АҚШ ҳарбийларининг ўз ҳудудидан транзит қатновидан фойдаланишига розилик берган.\nНАТО қарийб уч йилдан буён Роосия ва Марказий Осиё давлатлари раҳбарлари, хусусан, президент Каримов ҳукуматини транзит қатнови бўйича келишувни имзолашга ундаб келаётган эди.\nНАТО расмийлари ҳаво орқали бир тонна ноҳарбий юкни Афғонистонга етказиш қарийб 9 минг еврога тушаётгани¸ айни шунча юк темир йўл орқали ташилса, ҳар тоннаси 100 еврога тушишини билдириб келмоқда.\nШу боис, Ўзбекистон ва Тожикистон орқали темир йўл ва автомобил қатнови йўлга қўйилса, НАТО учун тобора таҳликали бўлиб бораëтган Покистон йўналишига муқобил қуруқлик йўли топилиши бараварида Афғонистондаги АҚШ етакчилигидаги коалиция қўшинларини бир неча ўн баробар арзонга таъминлаш имкони ҳам амалга ошган бўлади.


Ўзбекистон Ёзувчилар уюшмаси » Шукуҳли кунлар шукронаси\nАсосий Адабий ҳаёт Шукуҳли кунлар шукронаси\nСирдарё вилоятининг барча туман ва шаҳарларида ёш ижодкорларни ўзига жамлаган адабий таянч тўгараклари фаолият кўрсатиб келмоқда. Тўгаракка устоз ижодкорлар, ижодкор муаллимлар раҳбарлик қилади.\nХусусан, Боёвут туманидаги “Ёш қаламкашлар” тўгарагига шоира Сайёра Эрназарова ва ижодкор муаллим Шуҳрат Ҳаким етакчилик қилишса, Сайхунобод туманидаги адабий тўгаракни ёш шоир Азиз Хўжамбердиев моҳирона шакллантирмоқда.\nКуни кеча Муҳаммад Юсуф номли “Шеърият шайдолари” ўқув тўгарагининг навбатдаги машғулоти бўлиб ўтди. Машғулот тўгарак аъзоларининг “Шукрона” номли шеърлар тўпламининг тақдимотига бағишланди.\nТўпламга қаламлари анчагина чархланиб қолган ўғил-қизларнинг шеърлари, ҳикоялари жамланган. Тақдимот маросимида иштирок этган Ўзбекистон Ёзувчилар уюшмасининг Ёш ижодкорлар билан ишлаш бўлими раҳбари Ф. Худойбердиева, Ўзбекистон Ёзувчилар уюшмаси вилоят бўлими раҳбари Ҳ. Ортиқбоева ҳамда уюшма бош мутахассиси Н. Қосимова ёш қаламкашларни илк муваффақиятлари билан қутлашди ва оқ йўл тилашди. Тўгарак раҳбари А. Хўжамбердиевнинг саъй ҳаракатлари ва Ёшлар иттифоқи Сайхунобод тумани кенгаши ҳомийлигида нашр этилган ушбу тўплам нафақат қаламкашларни, барчани, айниқса ота-оналарни беҳад мамнун қилди. Шунингдек тўпламдан шеърлари ўрин олган Гулзода Қаҳрамонова, Муҳаммадалихон Абдукариомв, Шоҳсанам Очилова, Дилноза Мухторова, Дилмурод Давлатов, Гулшода Қурбонова каби ижодкорлар ўз шеърларидан намуналар ўқиб даврага файз киритишди.Жаннатмакон юртимизнинг шукуҳли кунлари шукронасини акс эттирадиган ушбу китоб тақдимоти дилбар байрамга айланиб кетди.\nЁзувчилар уюшмаси Сирдарё вилоят бўлими